
I. OPĆI PODATCI
1. Podatci o naručitelju:
Naručitelj:

OSJEČKO-BARANJSKA ŽUPANIJA 
Sjedište:
Trg Ante Starčevića 2, Osijek
OIB:

10383308860
Telefon:
031/221-801
Telefaks:
031/221-802
URL:

http://obz.hr
2. Osoba ili služba zadužena za kontakt:
Služba za kontakt: 
Služba za javnu nabavu
Telefon:

+385 31221801
e-mail:


nabava@obz.hr

Naručitelj i gospodarski subjekti, u ovom postupku javne nabave komuniciraju i razmjenjuju podatke elektroničkim sredstvima komunikacije.
Zainteresirani gospodarski subjekti zahtjeve za dodatne informacije, objašnjenja ili izmjene u vezi s Dokumentacijom o nabavi (dalje: DoN), Naručitelju dostavljaju putem Elektroničkog oglasnika javne nabave.
Upute za dostavljanje navedenih zahtjeva za dodatnim informacijama, objašnjenjem ili izmjenom u vezi s DoN nalaze se na stranicama www.eojn.nn.hr
3. Evidencijski broj nabave:
NMV 15-23.
4.  Popis gospodarskih subjekata s kojima je naručitelj u sukobu interesa ili     
        navod da takvi subjekti ne postoje u trenutku objave dokumentacije o    

       nabavi:

Temeljem članka 80. stavka 2. točke 2. ZJN 2016. objavljujemo da ne postoje gospodarski subjekti s kojima je naručitelj u sukobu interesa u smislu članaka 76. i 77. (NN 120/2016 i 114/2022, dalje: ZJN 2016).
5. Vrsta postupka javne nabave:

Otvoreni postupak javne nabave male vrijednosti. 

6. Procijenjena vrijednost nabave:

Procijenjena vrijednost nabave je 632.000,00 eura (bez PDV-a).
7. Vrsta ugovora o javnoj nabavi:
Ugovor o javnoj nabavi radova.
8. Navod sklapa li se ugovor o javnoj nabavi ili okvirni sporazum:

Naručitelj će sklopiti ugovor o javnoj nabavi.

9. Navod uspostavlja li se dinamički sustav nabave:

Ne uspostavlja se dinamički sustav nabave.

10. Navod provodi li se elektronička dražba:
Elektronička dražba neće se provoditi.
11. Internetska stranica na kojoj je objavljeno izvješće o provedenom prethodnom savjetovanju sa zainteresiranim gospodarskim subjektima:

Temeljem članka 198. stavka 3. ZJN 2016 Osječko-baranjska županija, kao naručitelj, je Nacrt DoN, koja sadrži opis predmeta nabave, tehničke specifikacije, kriterije za kvalitativni odabir gospodarskog subjekta, kriterije za odabir ponude, elaborat postojećeg stanja i sanacije, troškovnik i prijedlog ugovora, dana __. ______ 2023. godine stavila na prethodno savjetovanje sa zainteresiranim gospodarskim subjektima u trajanju do __. ______ 2023. godine, javnom objavom na Elektroničkom oglasniku javne nabave Republike Hrvatske.
Izvješće o provedenom prethodnom savjetovanju, odnosno o prihvaćenim i neprihvaćenim primjedbama i prijedlozima, objavljeno je na Elektroničkom oglasniku javne nabave Republike Hrvatske dana __. ______ 2023. godine.
Napomena:

Temeljem članka 198. stavka 1. ZJN 2016, članka 8. Pravilnika o planu nabave, registru ugovora, prethodnom savjetovanju i analizi tržišta u javnoj nabavi (NN 101/2017 i 144/2020), Naručitelj je prije pokretanja postupka javne nabave u svrhu pripreme nabave proveo analizu tržišta prikupljanjem potrebnih informacija o predmetu nabave prethodnim savjetovanjem i konzultacijama sa projektantima.

U provedenoj analizi tržišta Naručitelj nije tražio, niti prihvatio savjet neovisnih stručnjaka, nadležnih tijela ili sudionika na tržištu koje je koristio u planiranju i provedbi postupka nabave te izradi DoN koji bi doveli do narušavanja tržišnog natjecanja, te kršenja načela zabrane diskriminacije i transparentnosti niti je bilo koji ponuditelj ili gospodarski subjekt bio uključen u pripremu postupka nabave, osim kroz provedeno prethodno savjetovanje sa zainteresiranim gospodarskim subjektima.

II. PODATCI O PREDMETU NABAVE

12. Opis predmeta nabave:
Predmet ovog postupka je sanacija Sustava navodnjavanja Gat, sukladno elaboratu postojećeg stanja i sanacije sustava navodnjavanja Gat koji se nalazi u Prilogu 2. DoN i troškovniku koji se nalazi u Prilogu 3. DoN.

CPV: 45232120 – 9 – Radovi navodnjavanja (dalje u tekstu: radovi).

13. Opis i oznaka grupa predmeta nabave:

Predmet nabave nije podijeljen na grupe.

14. Količina predmeta nabave:
Predviđene količine predmeta nabave određene su troškovnikom koji se nalazi u Prilogu 3. DoN. 
15. Tehničke specifikacije predmeta nabave:
Tehnička specifikacija predmeta nabave, vrsta, kvaliteta i količina u cijelosti je iskazana u troškovniku koji se nalazi u Prilogu 3. DoN.
Ukoliko je tehnička specifikacija formirana preko nacionalne norme kojima su prihvaćene europske norme, europska tehnička odobrenja, zajedničke tehničke specifikacije, međunarodne norme, druge tehničke referentne sustave koje su utvrdila europska normizacijska tijela, ili ako bilo koji od prethodnih ne postoje nacionalne norme, nacionalna tehnička odobrenja ili nacionalne tehničke specifikacije koje se odnose na projektiranje, izračun i izvođenje radova te uporabu robe, kriteriji jednakovrijednosti se dokazuju u skladu sa člankom 213. ZJN 2016.  U svakom slučaju, ako i nije egzaktno navedeno u Troškovniku,  smatra da je svaka takva uputa sukladno članku 209. ZJN 2016 popraćena izrazom „ili jednakovrijedno“ te da su ponuditelji slobodni nuditi jednakovrijedna rješenja.
Naručitelj ne smije odbiti ponudu zbog toga što ponuđeni radovi, roba ili usluge nisu u skladu s tehničkim specifikacijama na koje je uputio, ako ponuditelj u ponudi na zadovoljavajući način javnom naručitelju dokaže, bilo kojim prikladnim sredstvom, što uključuje i sredstva dokazivanja iz članka 213. ZJN 2016, da rješenja koja predlaže na jednakovrijedan način zadovoljavaju zahtjeve definirane tehničkim specifikacijama. U slučaju da ponuditelj nudi jednakovrijedna rješenja, ponuditelj mora u ponudi dokazati, bilo kojim prikladnim sredstvom, što uključuje i sredstva dokazivanja iz članka 213. ZJN 2016, da rješenja koja predlaže na jednakovrijedan način zadovoljavaju zahtjeve definirane tehničkim specifikacijama. 

Ukoliko ponuditelj na predviđena mjesta na kojem je navedena jednakovrijednost ne upiše ništa  smatrat će se da nudi robu koja zadovoljava opise navedene u stavkama troškovnika ili tehničkih specifikacija.
16. Kriteriji za ocjenu jednakovrijednosti predmeta nabave:

Neprimjenjivo za članak 210. ZJN 2016.
17. Troškovnik:
Nestandardizirani troškovnik je sastavni dio DoN i nalazi se u Prilogu 3. DoN u .xls dokumentu. Jedinične cijene u troškovniku moraju se iskazati na dva decimalna mjesta u eurima.
18. Mjesto izvođenja radova:
Izvršenje Ugovora, odnosno izvođenje radova će biti na području k.o. Gat i k.o. Črnkovci.
19. Rok početka i završetka izvršenja ugovora te opcije i moguća obnavljanja ugovora:

19.1. Rok početka i završetka izvršenja ugovora:
Početak izvođenja radova je datum uvođenja u posao.
Izvođač se obvezuje s izvođenjem radova započeti danom uvođenja u posao, a završiti s izvođenjem istih u roku od 8 mjeseci od dana uvođenja u posao,
Pod danom završetka radova smatra se dan kada izvođač i nadzorni inženjer zajednički konstatiraju završetak radova upisom u građevinski dnevnik.

Završetak ugovorne obveze obuhvaća i primopredaju objekta, koja će se obaviti nakon završetka radova. O primopredaji se sastavlja zapisnik, a potpisuju ga Glavni nadzorni inženjer, ovlašteni predstavnici naručitelja i izvođača.

19.2. Opcije i moguća obnavljanja ugovora:
Ostale opcije i moguća obnavljanja ugovora neće se primjenjivati.
III. OSNOVE ZA ISKLJUČENJE GOSPODARSKOG SUBJEKTA
20. Obvezne osnove za isključenje gospodarskog subjekta:
Temeljem članka 251. i 252. ZJN 2016 javni naručitelj obvezan je isključiti gospodarskog subjekta iz postupka javne nabave ako utvrdi da:
20.1. je gospodarski subjekt koji ima poslovni nastan u Republici Hrvatskoj ili osoba koja je 
član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

a) sudjelovanje u zločinačkoj organizaciji, na temelju

– članka 328. (zločinačko udruženje) i članka 329. (počinjenje kaznenog djela u sastavu     zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)
b) korupciju, na temelju

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) prijevaru, na temelju

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) dječji rad ili druge oblike trgovanja ljudima, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili
20.2. je gospodarski subjekt koji nema poslovni nastan u Republici Hrvatskoj ili osoba koja 
je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz članka 251. točke 1. podtočaka od a) do f) ZJN 2016 i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.
Naručitelj zadržava obvezu isključiti gospodarskog subjekta iz postupka javne nabave ukoliko se u postupku javne nabave utvrdi da je GS pravomoćno osuđen za počinjenja kaznenih djela koja su opisana u kasnijem Kaznenom zakonu i izmjenama i dopunama Kaznenog zakona (Narodne Novine broj 125/2011, 144/2012, 56/2015, 61/2015, 101/2017, 118/2018, 126/2019, 84/2021, 114/2022), te čije biće kaznenog djela je moguće u cijelosti ili u najvećoj mjeri podvesti pod biće kaznenog djela za koje je GS osuđen po „starom“ KZ-u  objavljenom u NN pod brojem 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.

Način dokazivanja nepostojanje osnova za isključenje gospodarskog subjekta iz podtočaka 20.1.i 20.2.

- Za potrebu utvrđivanja gore navedenih osnova za isključenje, ponuditelj  kao preliminarni dokaz ispunjava obrazac Europske jedinstvene dokumentacije (u nastavku: E-ESPD), Dio III: Osnove za isključenje, Odjeljak A: Osnove povezane s kaznenim presudama za sve gospodarske subjekte u ponudi zasebno (ponuditelja, članove zajednice gospodarskih subjekata, podugovaratelje i gospodarske subjekte na koje se ponuditelj oslanja).
- Naručitelj može prije donošenja odluke o odabiru od ponuditelja koji je podnio ekonomski najpovoljniju ponudu zatraži da u primjerenom roku, ne kraćem od 5 (pet) dana, dostavi ažurirani popratni dokument kojim ponuditelj dokazuje da ne postoje osnove za isključenje, osim ako već posjeduje te dokumente. U tu svrhu ponuditelj će dostaviti Izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje osnove za isključenje iz podtočke 20.1. ili podtočke 20.2. odnosno čl. 251. st. 1. ZJN 2016.
- Gospodarski subjekti koji nemaju poslovni nastan u RH ili imaju osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora toga gospodarskog subjekta, a koje nisu državljani RH, moraju navesti u ponudi (izjava ili sličan dokument) u kojoj državi imaju poslovni nastan, odnosno podatak o državljanstvu navedenih osoba . Ako se u državi poslovnog nastana gospodarskog subjekta, odnosno državi čiji je osoba državljanin ne izdaju gore navedeni dokumenti ili ako ne obuhvaćaju sve okolnosti iz podtočke 20.1. ili podtočke 20.2. ove Dokumentacije, odnosno čl. 251. st. 1. ZJN 2016, gospodarski subjekt dostavlja izjavu pod prisegom ili, ako izjava pod prisegom prema pravu dotične države ne postoji, izjavu davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin. 
Sukladno članku 20. stavku 12. Pravilnika o dokumentaciji o nabavi te ponudi u postupcima javne nabave (NN 65/2017 i 75/2020) izjavu iz članka 265. stavka 2. u vezi s člankom 251. stavkom 1. ZJN 2016 može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.

Javni naručitelj može izravnim pristupom putem EOJN RH obaviti dohvat dokaza za gospodarske subjekte koji imaju poslovni nastan u Republici Hrvatskoj odnosno za osobe koje su državljani Republike Hrvatske.
20.3. ako utvrdi da gospodarski subjekt nije ispunio obveze plaćanja dospjelih poreznih 

obveza i obveza za mirovinsko i zdravstveno osiguranje:
- u Republici Hrvatskoj, ako gospodarski subjekt ima poslovni nastan u Republici Hrvatskoj, ili

- u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.
Iznimno, javni naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.
Način dokazivanja nepostojanje osnova za isključenje gospodarskog subjekta iz podtočke 20.3.
- Za potrebu utvrđivanja gore navedene osnove za isključenje, ponuditelj kao preliminarni dokaz ispunjava obrazac E-ESPD, Dio III: Osnove za isključenje, B: Osnove povezane s plaćanjem poreza ili doprinosa za socijalno osiguranje za sve gospodarske subjekte u ponudi zasebno (ponuditelja, članove zajednice gospodarskih subjekata, podugovaratelje i gospodarske subjekte na koje se ponuditelj oslanja). 
- Naručitelj može prije donošenja odluke o odabiru od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 dana, dostavi ažurirani popratni dokument kojim ponuditelj dokazuje da ne postoje osnove za isključenje, osim ako već posjeduje te dokumente. U tu svrhu ponuditelj će dostaviti Potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje osnove za isključenje iz čl. 252. st. 1. ZJN 2016.
- Ako se u državi poslovnog nastana gospodarskog subjekta, odnosno državi čiji je osoba državljanin ne izdaju gore navedeni dokumenti ili ako ne obuhvaćaju sve okolnosti iz članka 252. stavka 1. ZJN 2016 gospodarski subjekt dostavlja izjavu pod prisegom ili, ako izjava pod prisegom prema pravu dotične države ne postoji, izjavu davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin. 
Odredbe iz točke 20. DoN odnose se i na podugovaratelje i gospodarske subjekte na koje se oslanja za dokazivanje sposobnosti. Ako Naručitelj utvrdi da postoji osnova za isključenje podugovaratelja ili gospodarskog subjekta na koji se oslanja za dokazivanje sposobnosti, zatražiti će od gospodarskog subjekta zamjenu tog podugovaratelja ili gospodarskog subjekta na koji se oslanja za dokazivanje sposobnosti u primjernom roku, ne kraćem od 5 dana.
21. Mjere za otklanjanje osnova za isključenje:
Temeljem članka 255. ZJN 2016 gospodarski subjekt kod kojeg su ostvarene osnove za isključenje iz podtočke 20.1. i 20.2. DoN može javnom naručitelju dostaviti dokaze o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje. Poduzimanje navedenih mjera gospodarski subjekt dokazuje:

· plaćanjem naknade štete ili poduzimanjem drugih odgovarajućih mjera u cilju plaćanja naknade štete prouzročene kaznenim djelom ili propustom
· aktivnom suradnjom s nadležnim istražnim tijelima radi potpunog razjašnjenja činjenica i okolnosti u vezi s kaznenim djelom ili propustom
· odgovarajućim tehničkim, organizacijskim i kadrovskim mjerama radi sprječavanja daljnjih kaznenih djela ili propusta.
Način dokazivanja poduzetih mjera za otklanjanje osnova za isključenje gospodarskog subjekta

- Za potrebu utvrđivanja poduzetih mjera za otklanjanje osnova za isključenje, ponuditelj kao preliminarni dokaz o mjerama koje je poduzeo ispunjava obrazac e-E-ESPD, Dio III: Osnove za isključenje, Odjeljak A: Osnove povezane s kaznenim presudama, dio koji se odnosi na poduzete mjere.
Ukoliko su poduzete određene mjere za dokazivanje pouzdanosti gospodarskog subjekta, dokazi o poduzetim mjerama mogu se tražiti kao ažurirani popratni dokumenti.
Pojašnjenje:
Mjere koje je poduzeo gospodarski subjekt ocjenjuju se uzimajući u obzir težinu i posebne okolnosti kaznenog djela ili propusta te je naručitelj obvezan obrazložiti razloge prihvaćanja ili neprihvaćanja mjera.
Javni naručitelj neće isključiti gospodarskog subjekta iz postupka javne nabave ako je ocijenjeno da su poduzete mjere primjerene.
Gospodarski subjekt kojem je pravomoćnom presudom određena zabrana sudjelovanja u postupcima javne nabave ili postupcima davanja koncesija na određeno vrijeme nema pravo korištenja mogućnosti iz ove točke do isteka roka zabrane u državi u kojoj je presuda na snazi.
Razdoblje isključenja gospodarskog subjekta kod kojeg su ostvarene osnove za isključenje iz članka 251. stavka 1. ZJN 2016 iz postupka javne nabave je pet godina od dana pravomoćnosti presude, osim ako pravomoćnom presudom nije određeno drukčije.
IV. KRITERIJI ZA ODABIR GOSPODARSKOG SUBJEKTA 
(UVJETI SPOSOBNOSTI)
22. Uvjeti tehničke i stručne sposobnosti i njihove minimalne razine:
22.1. Ponuditelj mora dokazati da je godini u kojoj je započeo postupak javne nabave i u posljednjih pet godina koje joj prethode izveo radove iste ili slične predmetu nabave, čime se osigurava da gospodarski subjekt ima potrebno iskustvo, a osobito dovoljnu razinu iskustva za izvršenje ugovora o javnoj nabavi. 

Pod istim ili sličnim radovima predmetu nabave s minimalnim uvjetima/stručnim iskustvom smatraju se kumulativno izvedeni:
- radovi na izvedbi ili sanaciji tlačne distribucijske mreže cjevovoda u okviru građenja ili sanacije sustava javnog navodnjavanja ili sustava javne vodoopskrbe,
- radovi na izvedbi elektrotehničkih i strojarskih radova na postrojenju crpne stanice u okviru građenja ili sanacije sustava javnog navodnjavanja ili sustava javne vodoopskrbe.
Propisani radovi se mogu dokazati kumuliranjem više referenci (npr. jedna za građevinske radove, jedna za elektrotehničke radove i jedna za strojarske radove).

Način dokazivanja:

- Za potrebu utvrđivanja tehničke i stručne sposobnost, ponuditelj kao preliminarni dokaz ispunjava obrazac ESPD, Dio IV.: Kriteriji za odabir gospodarskog subjekta, Odjeljak C: Tehnička i stručna sposobnost, točku 1A ( iz opisa mora biti vidljiv traženi kumulativ radova)
- Naručitelj može prije donošenja odluke o odabiru od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 dana, dostavi ažurirani popratni dokument, a ponuditelj će sukladno članku 268. stavak 1. točka 3. ZJN 2016, dostaviti popis radova izvedenih u godini u kojoj je započeo postupak javne nabave i tijekom pet godina koje prethode toj godini. Popis sadržava ili mu se prilaže potvrda druge ugovorne strane o urednom izvođenju i ishodu najvažnijih radova.

Popis istih ili sličnih radova, osim opisa izvedenih radova, obavezno sadržava i:

· Naziv druge ugovorne strane,
· Naziv izvođača radova iz ugovora (gospodarski subjekt ili gospodarski subjekti ako se radi o konzorciju),
· Datum izvršenja ugovora.
Potvrda druge ugovorne strane (odnosno popis istih ili sličnih radova ako isti sadrži i potvrdu druge ugovorne strane) obavezno sadržava:

· Naziv investitora građevine iz ugovora,

· Naziv izvođača radova iz ugovora (gospodarski subjekt ili gospodarski subjekti ako se radi o konzorciju),
· Naslov ugovora s osnovnim podacima o izvedenim radovima i opisom iz kojega je vidljiv traženi kumulativ radova, 

· Datum izvršenja ugovora i
· Navod da su radovi po ugovoru uredno izvedeni.
22.2. Kako je predmet nabave izvođenje radova koji obuhvaćaju izvođenje građevinskih, elektrotehničkih i strojarskih radova, gospodarski subjekt mora dokazati da ima na raspolaganju ljudske resurse (stručnjake) potrebne za izvršenje ugovora o javnoj nabavi kako slijedi:

· minimum 1 (jednog) glavnog/inženjera gradilišta (ovisno o struci isti može, u okviru zadaća svoje struke, obavljati poslove voditelja radova)

· minimum 1 (jednog) voditelja radova građevinske/arhitektonske struke

· minimum 1 (jednog) voditelja radova strojarske struke

· minimum 1 (jednog) voditelja radova elektrotehničke struke

Način dokazivanja uvjeta tehničke i stručne sposobnosti

Za potrebu utvrđivanja gore navedenog uvjeta sposobnosti ponuditelj kao preliminarni dokaz ispunjava obrazac e-ESPD, Dio IV.: Kriteriji za odabir gospodarskog subjekta, C: Tehnička i stručna sposobnost, točka 2. te ukoliko je primjenjivo točku 10 (upisuju se minimalno imena nominiranih osoba uz naznaku za koje mjesto je nominirana koja osoba)
Naručitelj može od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 dana, dostavi ažurirani popratni dokument, osim ako već posjeduje te dokumente, a ponuditelj će sukladno članku 268. stavak 1. točka 4. ZJN 2016, dostaviti podatke o tehničkim stručnjacima koji će biti angažirani, neovisno o tome pripadaju li izravno gospodarskom subjektu. U tu će svrhu kao dovoljan dokaz Naručitelj prihvatiti Popis stručnjaka (format nije obavezan) u kojem za svakog stručnjaka mora biti naznačeno:
· ime i prezime

· naznaka za koje mjesto je nominirana osoba.

Predloženi stručnjaci moraju biti angažirani na izvršenju predmetnog ugovora. 
Ponuditelj može u izvršenju Ugovora angažirati i veći broj tehničkih stručnjaka uz ograničenje da svakako mora angažirati minimum stručnjaka koji su traženi ovom točkom dokumentacije.

Ukoliko tijekom izvršenja ugovora zbog nepredviđenih okolnosti dođe do potrebe za zamjenom stručnjaka potrebno je zatražiti pismenu suglasnost Naručitelja o traženoj izmjeni. U slučaju zamjene glavnog/inženjera gradilišta, kojem su dodijeljeni bodovi prema kriteriju za odabir ponude pod C., novi predloženi stručnjak mora imati minimalno jednaku stručnu sposobnost/kvalifikacije i specifično iskustvo kao i stručnjak kojeg mijenja (odnosno zamjenski stručnjak mora ostvariti isti broj bodova kao onaj kojeg mijenja). U slučaju zamjene stručnjaka primjenjivati će se odredbe članka 315 ZJN 2016. 

Uvjeti sposobnosti u slučaju zajednice gospodarskih subjekata:

Naručitelj će prihvatiti navedene uvjete tehničke i stručne sposobnosti od bilo kojeg člana zajednice gospodarskih subjekata tj. uvjete iz točke 22. DoN-a zajednica gospodarskih subjekata može dokazati kumulativno.
23. Oslanjanje na sposobnost drugih subjekata:

Gospodarski subjekt može se u postupku javne nabave, radi dokazivanja ispunjavanja kriterija za odabir gospodarskog subjekta iz točke 22. DoN, osloniti na sposobnost drugih subjekata bez obzira na pravnu prirodu njihova međusobnog odnosa.

Javni naručitelj obvezan je, sukladno pododjeljcima 1. – 3. Odjeljka C, Poglavlja 4., Glave III. Dijela drugog ZJN 2016, provjeriti ispunjavaju li drugi subjekti na čiju se sposobnost gospodarski subjekt oslanja relevantne kriterije za odabir gospodarskog subjekta te postoje li osnove za njihovo isključenje.
Ako se gospodarski subjekt oslanja na sposobnost drugih subjekata radi dokazivanja ispunjavanja kriterija tehničke i stručne sposobnosti, a koji su vezani uz relevantno stručno iskustvo, onda ti subjekti, na koje se gospodarski subjekt oslanja, izvode radove za koje se tehnička i stručna sposobnost traži.

Javni naručitelj će od gospodarskog subjekta zahtijevati da u roku ne kraćem od 5 dana zamijeni subjekt na čiju se sposobnost oslonio radi dokazivanja kriterija za odabir ako, na temelju provjere iz prethodnog stavka ove točke, utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta.

Zajednica gospodarskih subjekata može se osloniti na sposobnost članova zajednice ili drugih subjekata pod gore navedenim uvjetima.
Način dokazivanja

- Za potrebu utvrđivanja oslanja li se gospodarski subjekt na sposobnost drugih gospodarskih subjekata radi dokazivanja ispunjavanja kriterija za odabir gospodarskog subjekta, ponuditelj kao preliminarni dokaz ispunjava e-ESPD, Dio II: Podaci o gospodarskom subjektu, Odjeljak C: Podaci o oslanjanju na sposobnosti drugih subjekata.
Sukladno članku 274. ZJN 2016, ako se gospodarski subjekt oslanja na sposobnost drugih subjekata, mora dokazati javnom naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu (npr. Izjavom o ustupanju resursa, sporazumom, ugovorom ili drugim sličnim dokumentom iz kojega je razvidna namjera gospodarskog subjekta da ustupi svoje resurse). Dokaz navedenog naručitelj može tražiti od ekonomski najpovoljnijeg ponuditelja kao ažurirani popratni dokument prije donošenja Odluke o odabiru.

V. EUROPSKA JEDINSTVENA DOKUMENTACIJA O NABAVI

(European Single Procurement Document – E-ESPD)
24. Pojam, oblik i dostava:

Gospodarski subjekt je obvezan u svojoj ponudi dostaviti Europsku jedinstvenu dokumentaciju o nabavi (European Single Procurement Document – E-ESPD) koja je ažurirana formalna izjava gospodarskog subjekta, a služi kao preliminarni dokaz umjesto potvrda koje izdaju tijela javne vlasti ili treće strane, a kojima se potvrđuje da taj gospodarski subjekt:

- nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje) - točka 20. DoN.

- ispunjava tražene kriterije za odabir gospodarskog subjekta – točka 22. DoN.

Gospodarski subjekt dostavlja e-ESPD obrazac – elektronička verzija ESPD obrasca u .xml formatu, koji se nalazi na Elektroničkom oglasniku javne nabave Republike Hrvatske, zajedno sa ostalom dokumentacijom. Upute za e-ESPD obrazac ponuditelji mogu pronaći na internetskoj stranici: https://help.nn.hr/support/solutions/articles/12000043401--kreiranje-e-espd-odgovora-ponuditelji-natjecatelji.
Gospodarski subjekt koji samostalno podnosi ponudu, nema podugovaratelja i ne oslanja se na sposobnost drugih gospodarskih subjekata, u ponudi dostavlja samo jedan E-ESPD obrazac.
Ako gospodarski subjekt samostalno podnosi ponudu, ali se oslanja na sposobnost drugog subjekta, obvezan je u ponudi dostaviti E-ESPD obrazac za sebe i E-ESPD obrazac za svakog gospodarskog subjekta na čiju se sposobnost oslanja.
U slučaju zajednice gospodarskih subjekata svi članovi zajednice gospodarskih subjekata obavezni su dostaviti zasebni E-ESPD obrazac kojim potvrđuje da svaki član zajednice gospodarskih subjekata nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje) sukladno točki 20. DoN ili da ispunjava ostale tražene kriterije za odabir gospodarskog subjekta, ako je primjenjivo.
Ako gospodarski subjekt za izvršenje dijela ugovora angažira jednog ili više podugovaratelja, obvezan je za svakog podugovaratelja u ponudi dostaviti zasebni E-ESPD obrazac kojim potvrđuje da svaki podugovaratelj nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje) sukladno točki 20. DoN ili da ispunjava tražene kriterije za odabir gospodarskog subjekta, ako je primjenjivo.
U europskoj jedinstvenoj dokumentaciji o nabavi navode se izdavatelji popratnih dokumenata te ona sadržava izjavu da će gospodarski subjekt moći, na zahtjev i bez odgode, javnom naručitelju dostaviti te dokumente.
Ako javni naručitelj može dobiti popratne dokumente izravno, pristupanjem bazi podataka, gospodarski subjekt u europskoj jedinstvenoj dokumentaciji o nabavi navodi podatke koji su potrebni u tu svrhu, npr. internetska adresa baze podataka, svi identifikacijski podaci i izjava o pristanku, ako je potrebno.
Dodatne upute za popunjavanje E-ESPD obrasca

Naručitelj je na temelju podataka iz ove dokumentacije o nabavi kroz sustav EOJN kreirao elektroničku verziju ESPD obrasca u .xml. formatu - e-ESPD zahtjev u koji je upisao osnovne podatke i definirao tražene dokaze te je kreirani e-ESPD zahtjev (u.xml i .pdf formatu)  priložio ovoj dokumentaciji o nabavi.

Gospodarski subjekt obvezni su u e-ESPD obrascu ( u.xml formatu)  izraditi i dostaviti svoje odgovore sukladno definiranim zahtjevima Naručitelja. 
Popunjeni E-ESPD obrazac ne mora biti potpisan niti ovjeren. 
U Dijelu II podatci pod A: Podaci o gospodarskom subjektu, Opće informacije, kod navođenja podataka o tome je li gospodarski subjekt mikropoduzeće, malo ili srednje poduzeće, podatak se unosi sukladno napomeni u obrascu i služi isključivo u statističke svrhe.

U dijelu II. podatci pod A: Podaci o gospodarskom subjektu, Oblik sudjelovanja, gospodarski subjekt popunjava u slučaju zajednice gospodarskih subjekata ili sudjelovanja trećih osoba te je potrebno napisati:
-  koji član zajednice gospodarskih subjekata je odgovoran za određene zadaće, odnosno za potpisivanje ugovora o javnoj nabavi

- koji član zajednice gospodarskih subjekata je zadužen za komunikaciju sa naručiteljem u smislu eventualnih zahtjeva za pojašnjenje ponude, upotpunjavanja ponude, prihvata ispravka računske pogreške, dostave popratnih ažuriranih dokumenata i sl. 
U Dijelu II. podaci pod B: Podaci o zastupnicima gospodarskog subjekta, ispunjavaju se imena i adrese osoba ovlaštenih za zastupanje gospodarskog subjekta, koji dostavlja E-ESPD obrazac za potrebe konkretnog postupka nabave.
U Dijelu II. pod C: Podaci o oslanjanju na sposobnosti drugih subjekata, Oslanjanje, ponuditelji su dužni navesti oslanjaju li se na sposobnost drugih subjekata te, ukoliko se oslanja dostaviti zaseban ESPD obrazac za te subjekte.
U Dijelu II. pod D: Podaci o podugovarateljima na čije se sposobnosti gospodarski subjekt ne oslanja, Podugovaranje, ponuditelji su dužni navesti podatke ukoliko je primjenjivo (naziv/tvrtku, sjedište/adresu i OIB) o podugovarateljima na čiju se sposobnost ne oslanjaju te dostaviti zaseban ESPD obrazac za podugovaratelje.
U Dijelu III. ponuditelji popunjavaju podatke pod A: Osnove povezane s kaznenim presudama (ukoliko je primjenjivo mjere korigiranja), podatke pod B: Osnove povezane s plaćanjem poreza ili doprinosa za socijalno osiguranje (sve u skladu sa zahtjevima iz točke 20. DoN).
U Dijelu IV. pod C: Tehnička i stručna sposobnost, ponuditelj odnosno član zajednice gospodarskih subjekata ili subjekt/podugovaratelj na čiju sposobnost se oslanja dužan je ispuniti točku 1A, točku 2., te ukoliko je primjenjivo točku 10. (sve u skladu sa zahtjevima iz točke 22. DoN).

Provjera:
Javni naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u europskoj jedinstvenoj dokumentaciji o nabavi kod nadležnog tijela za vođenje službene evidencije o tim podacima (npr. kaznena evidencija) sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na jeziku iz članka 280. stavka 2. ZJN 2016.
Ako se ne može obaviti provjera ili ishoditi potvrda iz prethodnog stavka, javni naručitelj može zahtijevati od gospodarskog subjekta da u primjerenom roku, ne kraćem od pet dana, dostavi sve ili dio popratnih dokumenata ili dokaza.

Javni naručitelj može zatražiti, prije donošenja odluke u ovom postupku javne nabave, od ponuditelja koji je podnio ekonomski najpovoljniju ponudu da u primjerenom roku, ne kraćem od 5 dana, dostavi ažurirane popratne dokumente u skladu s točkama 20. do 23. DoN, osim ako već posjeduje te dokumente.
Ažurirani popratni dokument je svaki dokument u kojem su sadržani podaci važeći, odgovaraju stvarnom činjeničnom stanju u trenutku dostave naručitelju te dokazuju ono što je gospodarski subjekt naveo u E-ESPD-u.

Smatra se da naručitelj posjeduje ažurirane popratne dokumente ako istima ima izravan pristup elektroničkim sredstvima komunikacije putem besplatne nacionalne baze podataka na hrvatskom jeziku ili putem EOJN RH.

Ako se pristup bazama podataka obavlja putem EOJN RH, isti generira izvještaj s podacima u vezi s ažuriranim popratnim dokumentima.
Ažurirane popratne dokumente natjecatelji ili ponuditelji mogu dostaviti u neovjerenoj preslici elektroničkim sredstvima komunikacije ili na drugi dokaziv način.

Neovjerenom preslikom smatra se i neovjerena preslika elektroničke isprave na papiru.

U svrhu dodatne provjere informacija naručitelj može zatražiti dostavu ili stavljanje na uvid izvornika ili ovjerenih preslika jednog ili više traženih dokumenata.
Javni naručitelj može pozvati gospodarske subjekte da nadopune ili objasne dokumente zaprimljene sukladno točkama 20. do 23. DoN.
Ako ponuditelj koji je podnio ekonomski najpovoljniju ponudu ne dostavi ažurne popratne dokumente u ostavljenom roku ili njima ne dokaže da ispunjava uvjete iz točaka 20. do 23. DoN, javni naručitelj obvezan je odbiti ponudu tog ponuditelja te postupiti sukladno stavku članku 263. stavku 1. ZJN 2016 u odnosu na ponuditelja koji je podnio sljedeću najpovoljniju ponudu ili poništiti postupak javne nabave, ako postoje razlozi za poništenje.
VI. PODATCI O PONUDI

25. Sadržaj i način izrade ponude:

Ponuda je izjava volje ponuditelja u pisanom obliku da će izvesti radove, u skladu s uvjetima i zahtjevima iz ove DoN. 
Pri izradi ponude ponuditelj se mora pridržavati zahtjeva i uvjeta iz DoN te ne smije mijenjati ni nadopunjavati tekst DoN.

U roku za dostavu ponude ponuditelj može izmijeniti svoju ponudu ili od nje odustati.

Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude. Nakon isteka roka za dostavu ponuda, ponuda se ne smije mijenjati. 

Ponuda obvezuje ponuditelja do isteka roka valjanosti ponude, a na zahtjev javnog naručitelja ponuditelj može produžiti rok valjanosti svoje ponude.
PONUDA SADRŽI NAJMANJE:

1. Uvez ponude

2. Popunjen troškovnik 
3. Popunjen e-ESPD za ponuditelja, a u slučaju zajednice gospodarskih subjekata e-ESPD za svakog pojedinog člana zajednice gospodarskih subjekata
4. Popunjen e-ESPD za svakog podugovaratelja i za svaki gospodarski subjekt na kojega se oslanja za dokazivanje sposobnosti, ukoliko je primjenjivo

5. Jamstvo za ozbiljnost ponude (pogledati sljedeću točku ove DoN u dijelu koji se odnosi na dijelove ponude koji se ne mogu dostaviti putem Elektroničkog oglasnika javne nabave Republike Hrvatske) 
6. Dokaz o uplaćenom jamstvu za ozbiljnost ponude skeniran i priložen uz elektroničku ponudu – ako je primjenjivo (u slučaju novčanog pologa). 
Traženo jamstvo za ozbiljnost ponude koje u ovom trenutku nije moguće slati i primati kao elektronički dokument, zainteresirani gospodarski subjekt u roku za dostavu ponuda, dostavlja naručitelju u zatvorenoj poštanskoj omotnici na adresu za dostavu ponuda te takva omotnica sadrži sve tražene podatke, s dodatkom „dio/dijelovi ponude koji se dostavlja/ju odvojeno“.

26. Način elektroničke dostave ponude:

Sukladno članku 68. stavku 2. ZJN 2016 u ovom postupku javne nabave obvezna je elektronička dostava ponuda. 

Elektronička dostava ponuda provodi se putem Elektroničkog oglasnika javne nabave Republike Hrvatske, vezujući se na elektroničku obavijest o nadmetanju te na elektronički pristup dokumentaciji o nabavi. 

Naručitelj otklanja svaku odgovornost vezanu uz mogući neispravan rad Elektroničkog oglasnika javne nabave Republike Hrvatske (u nastavku: Oglasnik), zastoj u radu Oglasnika ili nemogućnost zainteresiranoga gospodarskog subjekta da ponudu u elektroničkom obliku dostavi u danome roku putem Oglasnika.
Detaljne upute vezane za elektroničku dostavu ponuda dostupne su na stranicama Elektroničkog oglasnika javne nabave, na adresi https://eojn.nn.hr/Oglasnik/.
Postupanje u slučaju nedostupnosti EOJN RH propisano je člancima 32.- 42. Pravilnika o dokumentaciji o nabavi te ponudi u postupcima javne nabave (NN 65/2017 i 75/2020).

Ako tijekom razdoblja od četiri sata prije isteka roka za dostavu zbog tehničkih ili drugih razloga na strani EOJN RH isti nije dostupan, rok za dostavu ne teče dok traje nedostupnost, odnosno dok javni naručitelj produlji rok za dostavu sukladno članku 240. stavku 3. ZJN 2016.
Dijelovi ponude koji se ne mogu dostaviti putem Elektroničkog oglasnika javne nabave Republike Hrvatske, dostavljaju se u zatvorenoj omotnici neposredno ili preporučenom poštanskom pošiljkom na adresu:
Osječko-baranjska županija, Služba za javnu nabavu, Trg Lava Mirskog 3a/I, 31000 Osijek.
Na omotnici mora biti naznačeno:

- na prednjoj strani:  

 OSJEČKO-BARANJSKA ŽUPANIJA
SLUŽBA ZA JAVNU NABAVU

Trg Lava Mirskog 3a (1. kat)
31000 OSIJEK

SANACIJA SUSTAVA NAVODNJAVANJA GAT
Ev. br. nabave: NMV 15-23
„Dio/dijelovi ponude koji se dostavljaju odvojeno“
››NE OTVARAJ‹‹
- na poleđini:
NAZIV I ADRESA PONUDITELJA/ZAJEDNICE GOSPODARSKIH SUBJEKATA
Dijelovi ponude koji se ne mogu dostaviti putem Elektroničkog oglasnika javne nabave moraju na gore naznačenu adresu stići do roka za dostavu ponuda. U slučaju da odvojeni dijelovi ponude ne stignu na naznačenu adresu do isteka roka za dostavu ponuda, ponuda zaprimljena bez propisanih odvojenih dijelova ocijenit će se kao nepravilna.
27. Varijante ponuda:

Varijante ponuda nisu dopuštene.
28. Način određivanja cijene ponude:
Jedinične cijene iz ponuđenog Troškovnika su nepromjenjive tijekom trajanja ugovora, osim u slučaju primjene čl. 627. i 629. Zakona o obveznim odnosima (NN 35/05, 41/08, 125/11, 78/15, 29/18, 126/21, 114/22 i 156/22), a koja se temelji na Zaključku o ublažavanju posljedica globalnog poremećaja na tržištima građevinskih materijala i proizvoda (NN 71/2022). 
U cijenu ponude bez poreza na dodanu vrijednost moraju biti uračunati svi troškovi i popusti (primjerice troškovi prijevoza, dostave i ostalo).
Sukladno članku 627. Zakona o obveznim odnosima (NN 35/05, 41/08, 125/11, 78/15, 29/18, 126/21, 114/22 i 156/22), izvođač može zahtijevati izmjenu cijene radova ako su se cijene elemenata, a bez njegova utjecaja, povećale u tolikoj mjeri da bi cijena radova trebala biti veća za više od deset postotaka. U tom slučaju izvođač može zahtijevati samo razliku u cijeni koja prelazi deset postotaka, osim ako je do povećanja cijene elemenata došlo poslije njegova dolaska u zakašnjenje. Sukladno članku 629. Zakona o obveznim odnosima (NN 35/05, 41/08, 125/11, 78/15, 29/18, 126/21, 114/22 i 156/22), ako je ugovorena nepromjenljivost cijene radova, a oni su izvedeni u ugovorenom roku, naručitelj ima pravo na sniženje ugovorene cijene u slučaju da su se cijene elemenata na temelju kojih je određena cijena smanjile za toliko da bi cijena bila niža za više od deset postotaka, i to za razliku u cijeni preko deset postotaka.

Ponuditelj je dužan ponuditi, tj. upisati jediničnu cijenu i ukupnu cijenu (zaokružene na dvije decimale) za svaku stavku Troškovnika te cijenu ponude bez poreza na dodanu vrijednost, na način kako je to određeno Troškovnikom. 
Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu i u troškovniku, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.
29. Valuta ponude:
Cijena ponude izražava se u eurima.
30. Kriterij za odabir ponude:
Temeljem članka 283. ZJN 2016, kriterij za odabir ponude u ovom postupku javne nabave je ekonomski najpovoljnija ponuda.

Kao kriteriji za odabir ekonomski najpovoljnije određuje se:

A. Cijena iskazana u ponudi (C) koja se ocjenjuje s relativnim ponderom 70%

B. Duljina jamstvenog roka za otklanjanje nedostataka (JR) s relativnim ponderom 15%

C. Stručno iskustvo angažiranog osoblja (SI), odnosno predviđenog glavnog /inženjera gradilišta, u svojstvu odgovorne osobe s relativnim ponderom 15%
Radi lakšeg računanja svakom kriteriju prema njegovom relativnom značaju dodijeliti će se broj bodova zaokružen na dvije decimale:

- Cijena iskazana u ponudi koja se ocjenjuje čini 70 bodova 

- Duljina jamstvenog za otklanjanje nedostataka roka čini 15 bodova

- Stručno iskustvo angažiranog osoblja čini 15 bodova
Formula po kojoj se izračunava ekonomski najpovoljnija ponuda je:

T = C + JR + SI
T = ukupan broj bodova

C = broj bodova koji je ponuda dobila za ponuđenu cijenu

JR = broj bodova koji je ponuda dobila za duljinu jamstvenog roka
SI = broj bodova koji je ponuda dobila za stručno iskustvo angažiranog osoblja
A. CIJENA 70%

Maksimalni broj bodova dodijelit će se ponudi s najnižom cijenom. Ovisno o najnižoj cijeni ponude ostale ponude će dobiti manji broj bodova, sukladno slijedećoj formuli:

C = NC/CP * 70
C – broj bodova koji je ponuda dobila za ponuđenu cijenu 

NC – najniža cijena ponuđena u postupku nabave

CP – cijena ponude koja je predmet ocjene

70 – maksimalni broj bodova

Obzirom da naručitelj ne može koristiti pravo na pretporez, uspoređivat će se cijene ponuda   

s porezom na dodanu vrijednost.

B. DULJINA JAMSTVENOG ROKA ZA OTKLANJANJE NEDOSTATAKA 15% 

Minimalno trajanje jamstva je 24 mjeseca. Nuđeno jamstvo mora biti izraženo u mjesecima. Ponuditelj koji ponudi minimalni jamstveni rok ostvarit će 0,00 bodova prema ovome kriteriju.
Maksimalno trajanje jamstva je 60 mjeseci te ukoliko ponuditelj ponudi u svojoj ponudi jamstveni rok duži od maksimalnog smatrati će se da je ponuđen maksimalni rok od 60 mjeseci.

Ponuditelj u ponudi dostavlja Izjavu o duljini trajanja jamstva za otklanjanje nedostataka u jamstvenom roku (Prilog 5.). Jamstvo se odnosi na sve izvedene radove i ugrađenu opremu.

Ukoliko ponuditelj u svojoj ponudi ne dostavi traženu izjavu, prilikom pregleda i ocjene     ponude uzet će se da nudi minimalno trajanje jamstva za otklanjanje nedostataka te će ostvariti 0,00 bodova, ali ponuda  neće biti odbijena.

Ovisno o duljini jamstvenog roka za otklanjanje nedostataka ponude će dobiti bodove sukladno slijedećoj formuli:

JR = JRP/NJRP * 15                

JR – broj bodova koji je ponuda dobila jamstveni rok za otklanjanje nedostataka

NJRP – najduži jamstveni rok za otklanjanje nedostataka ponuđen u postupku nabave

JRP – jamstveni rok za otklanjanje nedostataka koja je predmet ocjene

15 – maksimalni broj bodova

C. STRUČNO ISKUSTVO ANGAŽIRANOG OSOBLJA, ODNOSNO PREDVIĐENOG GLAVNOG INŽENJERA/INŽENJERA GRADILIŠTA U SVOJSTVU ODGOVORNE OSOBE 15%
Naručitelj kao treći kriteriji određuje stručno iskustvo (članak 284. stavak 2. ZJN 2016.) angažiranog osoblja za potrebe izvršenja Ugovora, odnosno od ponuditelja predloženog glavnog/inženjera gradilišta u svojstvu odgovorne osobe sukladno važećem Zakonu o gradnji (NN 153/13, 20/17, 39/19, 125/19) i važećem Zakonu o poslovima i djelatnostima prostornog uređenja i gradnje (NN 78/15, 118/18, 110/19) za potrebe izvršenja Ugovora. Ovaj kriteriji obuhvaća stručno iskustvo navedene osobe iz razloga što njegova kvaliteta može značajno utjecati na razinu uspješnosti izvršenja Ugovora u zadanim rokovima i zadanoj razini kvalitete. 

Traženo stručno iskustvo se odnosi na iskustvo u vođenju građenja ili sanacije tlačne distribucijske mreže cjevovoda, u svojstvu odgovorne osobe glavnog/inženjera gradilišta, unutar građenja ili sanacije sustava javnog navodnjavanja ili sustava javne vodoopskrbe (u daljnjem tekstu: Projekt).

Maksimalan broj bodova koji ponuditelj može ostvariti u okviru ovog kriterija je 15,00 bodova.

Ponuditelj koji nema niti jednu referencu ostvarit će 0,00 bodova po ovome kriteriju, ali njegova ponuda neće biti odbijena.

Ukoliko ponuditelj u svojoj ponudi ne dostavi navedeni obrazac, prilikom pregleda i ocjene ponude, ponuda neće biti odbijena, ali ostvarit će 0,00 bodova po ovom kriteriju.

Stručno iskustvo predložene osobe se boduje sukladno tablici u nastavku:

	Broj Projekata na kojima je osoba obavljala poslove glavnog inženjera/inženjera gradilišta u svojstvu odgovorne osobe
	Broj bodova

	1 Projekt
	5 bodova

	2 Projekta
	10 bodova

	3 Projekta ili više
	15 bodova


Ponuditelj u ponudi dostavlja popunjeni obrazac referenci koji se nalazi u Prilogu 7. ove DoN. Uz popunjen obrazac referenci ponuditelj u ponudi dostavlja dokaz upisanog u obrazac u obliku potvrda druge ugovorne strane, rješenja o imenovanju ako je u istima navedeno trajanje izvedbe Projekta, izjave poslodavca ili drugi dokument iz kojeg se može utvrditi/dokazati da je obavljao tražene poslove za Projekt. 
Navedena osoba na osnovu koje je odabrani ponuditelj/Izvođač ostvario bodove, mora biti i imenovana za obavljanje tih poslova za potrebe izvršenja Ugovora. U slučaju potrebe za zamjenom te osobe u tijeku provedbe Ugovora, odabrani ponuditelj/Izvođač mora predložiti Naručitelju novu osobu koja u potpunosti mora zadovoljiti minimum ostvarenih bodova kao i osoba koju mijenja. 

Ako su dvije ili više valjanih ponuda jednako rangirane prema kriteriju za odabir ponude, javni naručitelj odabrat će ponudu koja je zaprimljena ranije.
31. Jezik i pismo na kojem se izrađuje ponuda:
Ponuda se izrađuje na hrvatskom jeziku i latiničnom pismu. Dokumenti iz ponude mogu biti i na nekom drugom jeziku, ali se u tom slučaju obavezno prilaže i prijevod na hrvatskom jeziku (ne mora biti izrađen od ovlaštenog sudskog tumača).
Ako je bilo koji drugi dokument ponuditelja, izdan na stranom jeziku, a ovom dokumentacijom o nabavi nije drukčije određeno, ponuditelj ga mora dostaviti zajedno s prijevodom na hrvatski jezik (odnosi se i na ažurirane popratne dokumente). 

Iznimno je moguće navesti pojmove, nazive projekata ili publikacija i sl. na stranom jeziku te koristiti međunarodno priznat izričaj, odnosno tzv. internacionalizme, tuđe riječi i prilagođenice.

32. Rok valjanosti ponude:

Rok valjanosti ponude je 4 mjeseca dana od isteka roka za dostavu ponuda.
Ako tijekom postupka javne nabave istekne rok valjanosti ponude i jamstva za ozbiljnost ponude, javni naručitelj obvezan je prije odabira zatražiti produženje roka valjanosti ponude i jamstva od ponuditelja koji je podnio najpovoljniju ponudu u primjerenom roku ne kraćem od pet dana.
33. Ponuda dostavljena elektroničkim sredstvom komunikacije putem EOJN RH:
Smatra se da ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije te naručitelj ne smije odbiti takvu ponudu samo zbog toga razloga.

VII. OSTALE ODREDBE
34. Podaci o terminu obilaska lokacije:

Svim gospodarskim subjektima omogućen je obilazak mjesta izvođenja radova od dana objave poziva na nadmetanje u EOJN RH zaključno sa danom koji prethodi danu isteka roka za dostavu ponuda, uz prethodnu najavu na kontakt osobama: 

· Dinko Huis, telefon: 031/221-575, e-mail: dinko.huis@obz.hr ili

· Josip Lovković, telefon: 031/ 221-572, e-mail:  josip.lovkovic@obz.hr.

Obilazak mjesta izvođenja radova je preporuka ali nije uvjet za predaju ponude.

35. Norme osiguranja kvalitete ili norme upravljanja okolišem: 
Nije primjenjivo.

36. Odredbe koje se odnose na zajednicu gospodarskih subjekata:
Zajednica gospodarskih subjekata (fizičke ili pravne osobe, uključujući podružnice, ili javna tijela ili zajednice tih osoba ili tijela) je svako privremeno udruživanje gospodarskih subjekata koje na tržištu nudi izvođenje radova ili posla, isporuku robe ili pružanje usluga.
Ponuda zajednice gospodarskih subjekata mora sadržavati podatke o svakom članu zajednice gospodarskih subjekata, kako je određeno obrascem Elektroničkog oglasnika javne nabave, uz obveznu naznaku člana zajednice gospodarskih subjekata koji je ovlašten za komunikaciju s Naručiteljem. 

Zajednica gospodarskih subjekata može se osloniti na sposobnost članova zajednice ili drugih subjekata pod uvjetima određenim točkom 23. DoN (Članci 273. 274. 275. 276. 277. i 278. ZJN 2016.).

Naručitelj neposredno plaća svakom članu zajednice gospodarskih subjekata za onaj dio ugovora o javnoj nabavi koji je on izvršio, ako zajednica gospodarskih subjekata ne odredi drugačije. 
U ponudi zajednice gospodarskih subjekata mora biti navedeno koji će dio ugovora o javnoj nabavi (predmet, količina, vrijednost i postotni dio) izvršavati pojedini član zajednice gospodarskih subjekata.
U slučaju zajednice gospodarskih subjekata svi članovi zajednice gospodarskih subjekata moraju dostaviti zaseban E-ESPD i pojedinačno dokazati nepostojanje okolnosti iz točke 20. DoN.
37. Odredbe koje se odnose na podugovaratelje:
37.1. Gospodarski subjekt koji namjerava dati dio ugovora o javnoj nabavi u podugovor obvezan je u ponudi:

- navesti koji dio ugovora namjerava dati u podugovor (predmet ili količina, vrijednost ili   

  postotni udio)

- navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja)

- dostaviti europsku jedinstvenu dokumentaciju o nabavi za podugovaratelja ispunjenu      

  sukladno uputama iz točke 24. DoN.

Sudjelovanje podugovaratelja ne utječe na odgovornost izvođača za izvršenje ugovora o javnoj nabavi.

37.2. Izvođač može tijekom izvršenja ugovora o javnoj nabavi od javnog naručitelja zahtijevati:

- promjenu podugovaratelja za onaj dio ugovora o javnoj nabavi koji je prethodno dao u podugovor

- uvođenje jednog ili više novih podugovaratelja čiji ukupni udio ne smije prijeći 30 % vrijednosti ugovora o javnoj nabavi bez poreza na dodanu vrijednost, neovisno o tome je li prethodno dao dio ugovora o javnoj nabavi u podugovor ili nije

- preuzimanje izvršenja dijela ugovora o javnoj nabavi koji je prethodno dao u podugovor. 

Uz navedene zahtjeve iz ove podtočke, izvođač javnom naručitelju dostavlja podatke i dokumente iz podtočke 37.1. DoN za novog podugovaratelja.

37.3. Javni naručitelj ne smije odobriti zahtjev izvođača:

- u slučaju iz podtočke 37.2., prve i druge alineje, ako se izvođač u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete, ili postoje osnove za isključenje

- u slučaju iz podtočke 37.2., treće alineje, ako se izvođač u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja za izvršenje tog dijela, a izvođač samostalno ne posjeduje takvu sposobnost, ili ako je taj dio ugovora već izvršen.

37.4. Podatci o imenovanim podugovaratelja (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja i dijelovi ugovora koje će oni izvršavati (predmet ili količina, vrijednost ili postotni udio) su obvezni sastojci ugovora o javnoj nabavi.

Javni naručitelj je obvezan neposredno plaćati podugovarateljima, u slučaju kada se dio ugovora daje u podugovor. Izvođač mora svom računu priložiti račune svojih podugovaratelja koje je prethodno potvrdio.
Svaki podugovaratelj (podizvođač) mora dokazati nepostojanje okolnosti iz točke 20. DoN.
38. Jamstva: 
21.1. Jamstvo za ozbiljnost ponude: 
Ponuditelj je obvezan u ponudi priložiti jamstvo za ozbiljnost ponude u obliku zadužnice ili bjanko zadužnice koja mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice (NN 115/12, 82/17 i 154/22) i Pravilnikom o obliku i sadržaju zadužnice (NN 115/12, 82/17 i 154/22), bez uvećanja, sa zakonskim zateznim kamatama po stopi određenoj sukladno odredbi članka 29., stavka 2. Zakona o obveznim odnosima (NN 35/05, 41/08, 125/11, 78/15, 29/18, 126/21, 114/22 i 156/22) u apsolutnom iznosu od 18.000,00 eura.
U slučaju zajednice gospodarskih subjekata, traženo jamstvo za ozbiljnost ponude može dostaviti jedan član zajednice za sve ili svaki član zajednice može dostaviti jamstvo za svoj dio garancije. Ako jamstvo dostavlja jedan član zajednice gospodarskih subjekata za sve, dužnik može biti bilo koji član zajednice, dok ostali članovi zajednice moraju biti navedeni kao jamci platci (Na obrascu zadužnice i bjanko zadužnice na drugoj stranici omogućen je upis jamaca plataca i stoji izjava jamca platca: „da je suglasan da se radi naplate tražbine vjerovnika iz te zadužnice/bjanko zadužnice zaplijene svi njegovi računi kod banaka, te da se novac s tih računa, u skladu s izjavom sadržanom u zadužnici/bjanko zadužnici, izravno s računa isplate vjerovniku/isplaćuje vjerovniku.“).
Jamstvo za ozbiljnost ponude će se naplatiti u slučaju odustajanja ponuditelja od svoje ponude u roku njezine valjanosti, nedostavljanja ažuriranih popratnih dokumenata sukladno članku 263. ZJN 2016, neprihvaćanja ispravka računske greške, odbijanja potpisivanja ugovora i nedostavljanja jamstva za uredno ispunjenje ugovora. 

Rok valjanosti jamstva za ozbiljnost ponude mora biti sukladno roku valjanosti ponude, a gospodarski subjekt može dostaviti i jamstvo koje je duže od roka valjanosti ponude.
Ako istekne rok valjanosti ponude, naručitelj će tražiti od ponuditelja produženje roka valjanosti ponude i jamstva za ozbiljnost ponude sukladno tom produženom roku. 

Jamstvo za ozbiljnost ponude dostavlja se u izvorniku. Izvornik ne smije biti ni na koji način oštećen (bušenjem, klamanjem i sl.). 

Izvornik jamstva za ozbiljnost ponude dostavlja se odvojeno od elektroničke dostave ponude, u papirnatom obliku, poštom ili dostavom u zatvorenoj omotnici na kojoj su navedeni podaci sukladno točki 25. i 26. DoN. 

Javni naručitelj obvezan je vratiti ponuditeljima jamstvo za ozbiljnost ponude u roku od deset dana od dana od potpisivanja ugovora o javnoj nabavi, odnosno dostave jamstva za uredno ispunjenje ugovora.
21.2. Jamstvo za uredno ispunjenje ugovora, za slučaj povrede ugovornih obveza:

Izvođač je dužan u roku od 30 dana od dana obostranog potpisa ugovora naručitelju predati jamstvo za uredno ispunjenje Ugovora u vrijednosti 10 % ugovorenog iznosa bez poreza na dodanu vrijednost, u obliku zadužnice ili bjanko zadužnice koja mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice (NN 115/12, 82/17 i 154/22) i Pravilnikom o obliku i sadržaju zadužnice (NN 115/12, 82/17 i 154/22), bez uvećanja, sa zakonskim zateznim kamatama po stopi određenoj sukladno odredbi članka 29. stavka 2. Zakona o obveznim odnosima NN 35/05, 41/08, 125/11, 78/15, 29/18, 126/21, 114/22 i 156/22).

U slučaju zajednice gospodarskih subjekata, traženo jamstvo za ozbiljnost ponude može dostaviti jedan član zajednice za sve ili svaki član zajednice može dostaviti jamstvo za svoj dio garancije. Ako jamstvo dostavlja jedan član zajednice gospodarskih subjekata za sve, dužnik može biti bilo koji član zajednice, dok ostali članovi zajednice moraju biti navedeni kao jamci platci (Na obrascu zadužnice i bjanko zadužnice na drugoj stranici omogućen je upis jamaca plataca i stoji izjava jamca platca: „da je suglasan da se radi naplate tražbine vjerovnika iz te zadužnice/bjanko zadužnice zaplijene svi njegovi računi kod banaka, te da se novac s tih računa, u skladu s izjavom sadržanom u zadužnici/bjanko zadužnici, izravno s računa isplate vjerovniku/isplaćuje vjerovniku.“).
Jamstvo za uredno ispunjenje ugovora naplatit će se u slučaju povrede ugovornih obveza i nedostavljanja jamstva za otklanjanje nedostataka u jamstvenom roku. 

Jamstvo za uredno ispunjenje ugovora važeće je do primopredaje radova i dostave jamstva za otklanjanje nedostataka u jamstvenom roku.

Neiskorišteno jamstvo naručitelj će vratiti izvođaču nakon primopredaje radova i dostave jamstva za otklanjanje nedostataka u jamstvenom roku.

21.3. Jamstvo za otklanjanje nedostataka u jamstvenom roku za slučaj da nalogoprimac u jamstvenom roku ne ispuni obveze otklanjanja nedostataka koje ima po osnovi jamstva ili s naslova naknade štete:
Izvođač je dužan u roku od 30 dana od primopredaje radova naručitelju predati jamstvo za otklanjanje nedostataka u jamstvenom roku u vrijednosti 10% vrijednosti izvršenog ugovora (ukupno isplaćenog iznosa) bez poreza na dodanu vrijednost, u obliku zadužnice ili bjanko zadužnice koja mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice (NN 115/12, 82/17 i 154/22) i Pravilnikom o obliku i sadržaju zadužnice (NN 115/12, 82/17 i 154/22), bez uvećanja, sa zakonskim zateznim kamatama po stopi određenoj sukladno odredbi članka 29. stavka 2. Zakona o obveznim odnosima NN 35/05, 41/08, 125/11, 78/15, 29/18, 126/21, 114/22 i 156/22).
Trajanje jamstva ovisi o ponudi odabranog ponuditelja, a minimalna duljina trajanja jamstva je 24 mjeseca.

U slučaju zajednice gospodarskih subjekata, traženo jamstvo za otklanjanje nedostataka u jamstvenom roku može dostaviti jedan član zajednice za sve, u kojem slučaju jamstvo može izrijekom glasiti na članove zajednice gospodarskih subjekata koji su svi zajedno ugovaratelj, pojedinačno u jednom jamstvu ili jamstvo može glasiti na zajednicu gospodarskih subjekata predvođenu jednim članom, ili svaki član zajednice može dostaviti jamstvo za svoj dio garancije koje mora sadržavati navod da je riječ o zajednici gospodarskih subjekata i navod o kojem jamstvu se radi. 

Jamstvo za otklanjanje nedostataka u jamstvenom roku naplatit će se u slučaju povrede obveze otklanjanja nedostataka.

Neiskorišteno jamstvo naručitelj će vratiti izvođaču nakon proteka jamstvenog roka.
21.4. Novčani polog:

Sukladno članku 214. stavku 4. ZJN 2016, neovisno o sredstvima jamstva iz ove točke koje je javni naručitelj odredio, ponuditelj može dati novčani polog u traženom iznosu. 

U slučaju zajednice gospodarskih subjekata naručitelj će prihvatiti uplatu novčanog pologa jednog člana zajednice te tada uplata u opisu mora sadržavati navod o tome da je riječ o zajednici gospodarskih subjekata i navod o kojem jamstvu se radi ili da svaki član zajednice gospodarskih subjekata izvrši uplatu za svoj dio garancije.
Novčani polog može se uplatiti na: 

IBAN:HR2423600001800014000
MB:   02759489
OIB:  10383308860
RKP: 33626
Banka: Zagrebačka banka d.d. Zagreb
Korporativni centar Osijek
Ribarska 4, 31 000 Osijek
Model: HR68

Poziv na broj: 7307-OIB uplatitelja
22. Datum, vrijeme i mjesto dostave jamstva i javnog otvaranja ponuda:
Ponuditelji su dužni ponude dostaviti predajom u Elektronički oglasnik javne nabave, a dijelove ponude koji se dostavljaju odvojeno predati sukladno točki 25. I 26. DoN zaključno __. ______ 2023. godine do __:__ sati.
Javno otvaranje ponuda održat će se __. ______ 2023 u __:__ sati u prostorijama Službe za javnu nabavu, Trg Lava Mirskog 3a (1. kat), Osijek.  
Javnom otvaranju ponuda smiju prisustvovati ovlašteni predstavnici ponuditelja i druge osobe.

Pravo aktivnog sudjelovanja na javnom otvaranju ponuda imaju samo članovi stručnog povjerenstva za javnu nabavu  i ovlašteni predstavnici ponuditelja.

Ovlašteni predstavnici ponuditelja moraju svoje pisano ovlaštenje (Prilog 1. DoN) predati članovima Stručnog povjerenstva za javnu nabavu neposredno prije javnog otvaranja ponuda.
23. Dokumenti koji će se nakon završetka postupka javne nabave vratiti ponuditeljima:
Javni naručitelj će vratiti ponuditeljima jamstvo za ozbiljnost ponude, odnosno izvršiti povrat novčanog pologa u roku od deset dana od potpisivanja ugovora o javnoj nabavi, odnosno od dostave jamstva za uredno ispunjenje ugovora.
24.  Uvjeti za izvršenje ugovora: 
24.1. Pridržavanje primjenjivih obveza u području prava okoliša, socijalnog i radnog prava

U skladu s člankom 4. stavkom 4. ZJN 2016, gospodarski subjekt obvezan tijekom izvršenja ugovora o javnoj nabavi pridržavati se primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredaba međunarodnog prava okoliša, socijalnog i radnog prava navedenim u Prilogu XI. ZJN 2016.
24.2. Prijedlog ugovora o javnoj nabavi
Prijedlog ugovora  je sastavni dio DoN (Prilog 6.).

Nakon proteka roka mirovanja naručitelj će pozvati odabranog ponuditelja da potpiše ugovor ili mu isti proslijediti na potpis, ovisno o dogovoru. Ugovorne strane su dužne potpisati ugovor o javnoj nabavi u roku od 90 (devedeset) dana od dana izvršnosti odluke o odabiru. U slučaju da odabrani ponuditelj ne ispuni navedenu obvezu, naručitelj će smatrati kako je ponuditelj odbio potpisati ugovor i naplatiti jamstvo za ozbiljnost ponude temeljem članka 214. stavka 1. točke 1. ZJN 2016. U navedenom slučaju, Naručitelj će pristupiti ponovnom rangiranju ponuda, u skladu s člankom 307. stavkom 7. ZJN 2016.
24.3. Primjena trgovačkih običaja
Naručitelj tijekom izvršenja ugovora o javnoj nabavi neće primjenjivati trgovačke običaje (uzance).
24.4. Sankcije Rusiji

Zabranjuje se dodjela bilo kojeg ugovora o javnoj nabavi ili ugovora o koncesiji koji su obuhvaćeni područjem primjene direktiva o javnoj nabavi, kao i članka 10. stavaka 1. i 3., članka 10. stavka 6. točaka od (a) do (e) i članka 10. stavaka 8., 9. i 10. te članaka 11., 12., 13. i 14. Direktive 2014/23/EU, članka 7. točaka od (a) do (d) i članka 8., članka 10. točaka od (b) do (f) te od (h) do (j) Direktive 2014/24/EU, članka 18., članka 21. točaka od (b) do (e) te od (g) do (i) i članaka 29. i 30. Direktive 2014/25/EU te članka 13. točaka od (a) do (d), od (f) do (h) i točke (j) Direktive 2009/81/EZ, sljedećim osobama, subjektima ili tijelima, ili nastavak izvršavanja bilo kojeg takvog ugovora sa sljedećim osobama, subjektima ili tijelima:

(a) ruskim državljaninom, fizičkom osobom s boravištem u Rusiji ili pravnom osobom, subjektom ili tijelom s poslovnim nastanom u Rusiji;

(b) pravnom osobom, subjektom ili tijelom u čijim vlasničkim pravima subjekt iz točke (a) ovog stavka izravno ili neizravno ima više od 50 % udjela; ili

(c) fizičkom ili pravnom osobom, subjektom ili tijelom koji djeluju za račun ili prema uputama subjekta iz točke (a) ili točke (b) ovog stavka,

uključujući, ako oni čine više od 10 % vrijednosti ugovora, podugovaratelje, dobavljače ili subjekte na čije se kapacitete oslanja u smislu direktiva o javnoj nabavi. 

Sukladno navedenom, a u svrhu dokazivanja ispunjenja uvjeta propisanih Odlukom i Uredbom Vijeća Europske unije, ponuditelj koji je podnio ekonomski najpovoljniju ponudu će dostaviti, na zahtjev naručitelja, izjavu (Prilog 8. DoN) potpisanu od odgovorne osoba ponuditelja/zajednice gospodarskih subjekata, kojom izjavljuje da ne postoje okolnosti koje su ovom točkom dokumentacije o nabavi propisane kao zapreka za dodjelu ugovora o javnoj nabavi, najkasnije do donošenja odluke o odabiru (preporučuje se svim ponuditeljima da istu dostave već u ponudi).

U slučaju da ponuditelj koji je podnio ekonomski najpovoljniju ponudu, na zahtjev naručitelja, ne dostavi izjavu kojom izjavljuje da ne postoje okolnosti koje su ovom točkom dokumentacije o nabavi propisane kao zapreka za dodjelu ugovora o javnoj nabavi ili se utvrdi postojanje okolnosti koje su ovom točkom dokumentacije o nabavi propisane kao zapreka za dodjelu ugovora o javnoj nabavi, ponuda istog će biti odbijena kao nepravilna jer nije sukladna DoN.
24.5. Izmjene ugovora
Javni naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave samo u skladu s odredbama članaka 315. – 320. ZJN 2016.
25. Podaci o tijelima od kojih natjecatelj ili ponuditelj može dobiti pravovaljanu informaciju o obvezama koje se odnose na poreze, zaštitu okoliša, odredbe o zaštiti radnoga mjesta i radne uvjete koje su na snazi u području na kojem će se izvoditi radovi i koje će biti primjenjive na radove koji se izvode za vrijeme trajanja ugovora:
Nije primjenjivo.

26. Rok za donošenje odluke o odabiru:
Rok za donošenje odluke o odabiru ili odluke o poništenju postupka javne nabave iznosi najduže 90 dana od isteka roka za dostavu ponuda.
Naručitelj ovim putem pojašnjava kako je člankom 302. stavkom 4. utvrđeno da se odluka o odabiru donosi u roku od 30 dana od isteka roka za dostavu ponuda, osim ako javni naručitelj u dokumentaciji o nabavi ne odredi duži rok.

Rok za donošenje odluke o odabiru ili poništenju utvrđen je na temelju procjene naručitelja da uz druge postupke javne nabave koje provodi i iskustva iz prethodno provedenih postupaka javne nabave u kojima je pristiglo puno ponuda, te s obzirom na zakonom utvrđene obveze u postupku pregleda i ocjene do donošenja odluka temeljem ZJN 2016 naručitelj treba duži vremenski period za izvršenje svih gore navedenih obaveza. 
Sukladno članku 301. stavku 5. točki 2. ZJN 2016 Odluku o odabiru ili odluku o poništenju javni naručitelj će bez odgode dostaviti svakom ponuditelju putem EOJN RH.

Dostava odluke o odabiru ili odluke o poništenju postupka javne nabave smatra se dostavljenom istekom dana javne objave.

27. Rok, način i uvjeti plaćanja:
Naručitelj će izvedene radove platiti temeljem ispostavljenih računa, privremenih situacija koji moraju odgovarati ugovorenim jediničnim cijenama i prema stvarno izvedenim količinama koje će biti obračunate na temelju izrađene građevinske knjige i ovjerene od strane nadzornog inženjera, a putem privremenih odnosno okončane situacije u roku od 30 (trideset) dana od dana primitka i ovjere privremene i/ili okončane situacije od strane nadzornog inženjera.

Izvođač situaciju ispostavlja i dostavlja nadzornom inženjeru/glavnom nadzornom inženjeru do 5-og u mjesecu za radove izvedene u prethodnom mjesecu koji je ovjerava u roku od 10 dana od primitka, te je zatim dostavlja naručitelju. Naručitelj je dužan u roku od 10 dana od primitka situacije istu ovjeriti i platiti neprijeporni dio u roku do 10 dana od ovjere, a najkasnije u roku do 30 dana od primitka iste. 

Okončana situacija se ispostavlja nakon što Nadzorni inženjer po završetku građenja preda naručitelju na trajno čuvanje paricu (presliku) uvezanoga građevinskog dnevnika i dostavljenog jamstva za otklanjanje nedostataka u jamstvenom roku.
Plaćanje po okončanoj situaciji izvršit će se u roku od trideset dana od dana uspješno obavljene primopredaje, na IBAN izvođača/članova zajednice gospodarskih subjekata/ podugovaratelja. 

Naručitelj ima pravo prigovora na privremenu ili okončanu situaciju ukoliko utvrdi nepravilnosti te pozvati izvođača da uočene nepravilnosti otkloni i objasni. U tom slučaju rok plaćanja počinje teći od dana kada je naručitelj zaprimio pisano objašnjenje s otklonjenim uočenim nepravilnostima.
Sukladno Zakonu o elektroničkom izdavanju računa u javnoj nabavi (NN 94/18) naručitelji su obvezni zaprimati i obrađivati te izvršiti plaćanje elektroničkih računa i pratećih isprava izdanih sukladno europskoj normi.
28. Uvjeti i zahtjevi koji moraju biti ispunjeni sukladno posebnim propisima ili stručnim pravilima:
Svaki gospodarski subjekt koji izvodi radove mora posjedovati sva potrebna ovlaštenja sukladno odredbama Zakona o poslovima i djelatnostima prostornog uređenja i gradnje (NN 78/15, 118/18, 110/19). Točnije, ukoliko neki gospodarski subjekt izvodi radove na građevini, isti mora poštivati odredbe predmetnog zakona te će naručitelj uvjete propisane gore navedenim zakonom tražiti od svakog gospodarskog subjekta, jer je to važan zakonski preduvjet za izvođenje radova.
45.1.a)Temeljem članka 29. Zakona o poslovima i djelatnostima prostornog uređenja i gradnje (NN 78/15, 118/18, 110/19) radove na građevini može izvoditi pravna osoba ili fizička osoba obrtnik, registrirana za obavljanje djelatnosti građenja, odnosno za izvođenje pojedinih radova koja ispunjava uvjete propisane Zakonom o poslovima i djelatnostima prostornog uređenja i gradnje (NN 78/15, 118/18, 110/19) te posebnim propisima kojima se uređuje gradnja. 

Dokumenti kojima odabrani gospodarski subjekt/ ponuditelj dokazuje da ispunjava zahtjeve koji moraju biti ispunjeni sukladno posebnim propisima iz ove točke:
PRAVNA OSOBA S NASTANOM U REPUBLICI HRVATSKOJ

- Ukoliko je odabrani ponuditelj pravna osoba koji ima poslovni nastan u Republici Hrvatskoj odnosno osoba koja je državljanin Republike Hrvatske, sukladno članku 29. Zakona o poslovima i djelatnostima prostornog uređenja i gradnje (NN 78/15, 118/18, 110/19), dostavlja:

· upis u sudski, obrtni, strukovni ili drugi odgovarajući registar Republike Hrvatske 

STRANE OSOBE ovaj uvjet ispunjavaju sukladno Glavi VIII. Zakona  o poslovima i djelatnostima prostornog uređenja i gradnje (NN 78/15, 118/18, 110/19)
Preporuka stranim gospodarskim subjektima: 
Pogledati internetske stranice https://mgipu.gov.hr/UserDocsImages/8178
45.1.b) Sukladno čl. 30. Zakona o poslovima i djelatnostima prostornog uređenja i gradnje (NN 78/15, 118/18, 110/19), Izvođač mora u obavljanju djelatnosti građenja imati zaposlenog inženjera gradilišta i/ili voditelja radova, ovisno o radovima koje izvodi, osim u slučajevima iz članka 25.b stavka 3. predmetnog Zakona, u kojem slučaju sudjelovanje te osobe u građenju građevine koju gradi može osigurati sklapanjem ugovora o poslovnoj suradnji s drugim izvođačem koji izvodi radove na istoj građevini i ima zaposlenu takvu osobu.
Izvođač imenuje inženjera gradilišta, odnosno voditelja radova u svojstvu osobe koja vodi građenje, odnosno pojedine radove. Inženjer gradilišta, odnosno voditelj radova odgovoran je izvođaču za provedbu obveza iz članka 54. Zakona o gradnji (NN 153/13, 20/17, 39/19, 125/19).

Dokumenti kojima odabrani gospodarski subjekt/ ponuditelj dokazuje da ispunjava zahtjeve koji moraju biti ispunjeni sukladno posebnim propisima iz ove točke:
· dokaz o zaposlenju inženjera gradilišta i/ili voditelja radova (Elektronički zapis o radnopravnom statusu stručnjaka) ili ugovor o poslovnoj suradnji s drugim izvođačem koji izvodi radove na istoj građevini, uz koji se dostavlja dokaz o upisu u sudski, obrtni, strukovni ili drugi odgovarajući registar Republike Hrvatske i dokaz o zaposlenju inženjera gradilišta i/ili voditelja radova (Elektronički zapis o radnopravnom statusu stručnjaka)
Napominjemo da u slučaju oslanjanja, odabrani ponuditelj mora radove koje će stručnjak izvoditi i podugovoriti s istim gospodarskim subjektom na kojeg se oslanja, obzirom da izmjenama Zakona o poslovima i djelatnostima prostornog uređenja i gradnje (NN 78/15, 118/18, 110/19) više nije dopušteno angažirati stručnjake ugovorom o djelu i sl., već samo ugovorom o poslovnoj suradnji između dvije pravne osobe ili s fizičkom osobom obrtnikom. 
45.2. Inženjer gradilišta i/ili voditelj radova (uvjeti koje moraju ispunjavati nominirani stručnjaci iz točke 22.2. dokumentacije o nabavi):
Sukladno članku 29. Zakona o poslovima i djelatnostima prostornog uređenja i gradnje (NN 78/15, 118/18, 110/19), Izvođač je dužan osigurati da pojedini rad obavlja osoba koja ima odgovarajuće stručne kvalifikacije.

Dokumenti kojima nominirani stručnjaci dokazuju da ispunjavaju zahtjeve koji moraju biti ispunjeni sukladno posebnim propisima:

DRŽAVLJANI REPUBLIKE HRVATSKE

Inženjer gradilišta i/ili voditelj radova koji je državljanin Republike Hrvatske, sukladno člancima 24.,25.. te 25.a i 25.b Zakona o poslovima i djelatnostima prostornog uređenja i gradnje (NN 78/15, 118/18, 110/19) te članka 23. stavak 1. Zakona o komori arhitekata i komorama inženjera u graditeljstvu i prostornom uređenju (NN 78/15, 114/18, 110/19), dostavlja:

- dokaz da je završio preddiplomski sveučilišni studij i stekao akademski naziv sveučilišni prvostupnik (baccalaureus) inženjer odgovarajuće struke ili stručni studij i stekao stručni naziv stručni prvostupnik (baccalaureus) inženjer odgovarajuće struke ako je tijekom cijelog svog studija stekao najmanje 180 ECTS bodova, odnosno koja je na drugi način propisan posebnim propisom stekao odgovarajući stupanj obrazovanja odgovarajuće struke i ima položen stručni ispit 

ili
- uvjerenja, odnosno potvrde nadležnih komora o upisu u imenik inženjera gradilišta/voditelja radova odgovarajuće struke. 

STRANE OSOBE ovaj uvjet ispunjavaju sukladno Glavi VIII. Zakona o poslovima i djelatnostima prostornog uređenja i gradnje (NN 78/15, 118/18, 110/19).

U svrhu dokazivanja ispunjenja uvjeta propisanih posebnim zakonom odabrani ponuditelj će dostaviti naručitelju preslike traženih potrebnih dokumenata nakon izvršnosti odluke o odabiru, a prije potpisa ugovora o javnoj nabavi. 
Ukoliko odabrani ponuditelj ne dostavi u propisanom roku tražene dokumente, smatra da je ponuditelj odustao od svoje ponude te će Naručitelj postupiti sukladno članku 307. stavku 7. ZJN 2016.

46. Rok za izjavljivanje žalbe na te naziv i adresa žalbenog tijela:

Pravo na žalbu ima svaki gospodarski subjekt koji ima ili je imao pravni interes za dobivanje ugovora o javnoj nabavi i koji je pretrpio ili bi mogao pretrpjeti štetu od navodnoga kršenja subjektivnih prava.

Žalba se izjavljuje Državnoj komisiji u pisanom obliku. 

Žalba se dostavlja elektroničkim sredstvima komunikacije putem međusobno povezanih informacijskih sustava Državne komisije i EOJN RH (u daljnjem tekstu: sustav e-Žalba).

Žalba koja nije dostavljena sukladno sustavu e-Žalba odbacit će se.

Sustav e-Žalba bez odgode šalje obavijest o zaprimljenoj žalbi strankama žalbenog postupka u njihov siguran elektronički pretinac na poslužitelju EOJN RH te na njihovu adresu elektroničke pošte. EOJN RH se smatra poslužiteljem za potrebe sustava e-Žalba.
Smatra se da je dostava Državnoj komisiji odnosno stranki žalbenog postupka obavljena na dan kada je žalba zaprimljena na poslužitelju EOJN RH. Smatra se da je žalba koja je predana putem sustava e-Žalba potpisana.
Žalba se izjavljuje u roku od deset dana, i to od dana:

1. objave poziva na nadmetanje, u odnosu na sadržaj poziva ili dokumentacije o nabavi

2. objave obavijesti o ispravku, u odnosu na sadržaj ispravka

3. objave izmjene dokumentacije o nabavi, u odnosu na sadržaj izmjene dokumentacije

4. otvaranja ponuda u odnosu na propuštanje središnjeg tijela da valjano odgovori na pravodobno dostavljen zahtjev dodatne informacije, objašnjenja ili izmjene dokumentacije o nabavi te na postupak otvaranja ponuda

5. primitka odluke o odabiru ili poništenju, u odnosu na postupak pregleda, ocjene i odabira ponuda, ili razloge poništenja.
Žalitelj koji je propustio izjaviti žalbu u određenoj fazi otvorenog postupka javne nabave sukladno prednje navedenom, nema pravo na žalbu u kasnijoj fazi postupka za prethodnu fazu. 

Žalba obvezno sadržava podatke navedene u članku 420. stavku 1. ZJN 2016.
47. Drugi podatci koje naručitelj smatra potrebnima:
47.1. Javni naručitelj može izmijeniti ili dopuniti DoN do isteka roka za dostavu ponuda
Gospodarski subjekt može zahtijevati dodatne informacije, objašnjenja ili izmjene u vezi s DoN tijekom roka za dostavu ponuda.

Zahtjev je pravodoban ako je dostavljen najkasnije tijekom šestog dana prije roka određenog za dostavu ponuda

Pod uvjetom da je zahtjev dostavljen pravodobno, javni naručitelj obvezan je odgovor, dodatne informacije i objašnjenja bez odgode, a najkasnije tijekom četvrtog dana prije roka određenog za dostavu ponuda staviti na raspolaganje na isti način i na istim internetskim stranicama kao i osnovnu dokumentaciju, bez navođenja podataka o podnositelju zahtjeva.

Javni naručitelj obvezan je produžiti rok za dostavu ponuda u sljedećim slučajevima:

- ako dodatne informacije, objašnjenja ili izmjene u vezi s dokumentacijom o nabavi, iako pravodobno zatražene od strane gospodarskog subjekta, nisu stavljene na raspolaganje najkasnije tijekom četvrtog dana prije roka određenog za dostavu

- ako je dokumentacija o nabavi značajno izmijenjena

- ako EOJN RH nije bio dostupan u slučaju iz članka 239.  ZJN 2016.

U slučajevima iz alineje 1. i 2. prethodnog stavka, javni naručitelj produljuje rok za dostavu razmjerno važnosti dodatne informacije, objašnjenja ili izmjene, a najmanje za deset dana od dana slanja ispravka poziva na nadmetanje, a u slučaju iz alineje 3. javni naručitelj produljuje rok za dostavu za najmanje četiri dana od dana slanja ispravka poziva na nadmetanje.

Javni naručitelj nije obvezan produljiti rok za dostavu ako dodatne informacije, objašnjenja ili izmjene nisu bile pravodobno zatražene ili ako je njihova važnost zanemariva za pripremu i dostavu prilagođenih ponuda.

Javni naručitelj obvezan je o svakom produženju roka obavijestiti sve gospodarske subjekte na dokaziv način.
47.2. Dopune, pojašnjenja i nužne informacije sukladno članku 293. ZJN 2016
Sukladno članku 293. ZJN 2016, ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, javni naručitelj može, poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku ne kraćem od pet dana. 
Takvo postupanje ne smije dovesti do pregovaranja u vezi s kriterijem za odabir ponude ili ponuđenim predmetom nabave. 
Naručitelj će dopunjavanje, pojašnjenje i/ili upotpunjavanje ponude zatražiti putem sustava EOJN RH modul Pojašnjenja/upotpunjavanje elektronički dostavljenih ponuda.
Ponudbeni list, troškovnik i jamstvo za ozbiljnost ponude ne smatraju se određenim dokumentima koji nedostaju u smislu članka 293. ZJN 2016 te naručitelj ne smije zatražiti ponuditelja da iste dostavi tijekom pregleda i ocjene ponuda.
48. Tajnost podataka:  
Temeljem članka 52. stavka 1. ZJN 2016 gospodarski subjekt u postupku javne nabave smije na temelju zakona, drugog propisa ili općeg akta određene podatke označiti tajnom, uključujući tehničke ili trgovinske tajne te povjerljive značajke ponude.

Ako je gospodarski subjekt neke podatke označio tajnima, obvezan je navesti pravnu osnovu na temelju koje su ti podaci označeni tajnima.

Gospodarski subjekt ne smije označiti tajnom: cijenu ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom.

Naručitelj ne smije otkriti podatke dobivene od gospodarskih subjekata koje su oni na temelju zakona, drugog propisa ili općeg akta označili tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

Dio ponude koji gospodarski subjekt na temelju zakona, drugog propisa ili općeg akta želi označiti tajnom (uključujući tehničke ili trgovinske tajne te povjerljive značajke ponuda) mora se dostaviti prilikom predaje ponude te prilikom pripreme ponude označiti tajnim i u sustavu EOJN RH-a i priložiti kao zaseban dokument, odvojeno od dijelova koji se ne smatraju tajnim. 
49. Izmjena, dopuna i odustajanje od ponude: 

U roku za dostavu ponude ponuditelj može izmijeniti svoju ponudu, nadopuniti je ili od nje odustati. Prilikom izmjene ili dopune ponude automatski se poništava prethodno predana ponuda što znači da se učitavanjem ("upload") nove izmijenjene ili dopunjene ponude predaje nova ponuda koja sadržava izmijenjene ili dopunjene podatke. Učitavanjem i spremanjem novog uveza ponude u EOJN RH Naručitelju se šalje nova izmijenjena/dopunjena ponuda.
VIII. PRILOZI
PRILOG 1. - OVLAŠTENJE ZA ZASTUPANJE
(Memorandum ponuditelja) 

OSJEČKO- BARANJSKA ŽUPANIJA

PREDMET: Ovlast za zastupanje i sudjelovanje u postupku javnog otvaranja ponuda

Ovime ovlašćujemo svog predstavnika __________________________________________









(ime i prezime)

rođenog ______________________ u ____________________________ na radnom mjestu

(nadnevak rođenja)


(mjesto rođenja)

_____________________________________ da nas zastupa i sudjeluje u postupku javnog

(naziv radnog mjesta)

otvaranja ponuda u otvorenom postupku javne nabave sanacije sustava Gat, koje će se održati __. ______ 2023. godine u __:__ sati u prostorijama Službe za javnu nabavu, Trg Lava Mirskog 3a (1. kat), 31000 Osijek.
U _____________, _________ 2023. godine.

________________________

(ime i prezime ovlaštene osobe za zastupanje)
________________________

(potpis ovlaštene osobe za zastupanje)

Napomena: Ovlaštenje se predaje ovlaštenim predstavnicima naručitelja prije početka javnog otvaranja ponuda.
PRILOG 2. – ELABORAT POSTOJEĆEG STANJA I SANACIJE
Elaborat postojećeg stanja i sanacije sustava navodnjavanja Gat dostupan za preuzimanje na internetskoj stranici Naručitelja https://www.obz.hr/index.php/prethodno-savjetovanje-s-zainteresiranim-gospodarskim-subjektima 
PRILOG 3. – TROŠKOVNIK
Troškovnik je dostupan za preuzimanje putem Elektroničkog oglasnika javne nabave zajedno s DoN.

PRILOG 4. - e-ESPD
e-ESPD obrazac je prilog 4. DoN u .xml formatu i dostupan je za preuzimanje putem Elektroničkog oglasnika javne nabave zajedno s DoN.

PRILOG 5. – IZJAVA O DULJINI JAMSTVENOG ROKA ZA OTKLANJANJE NEDOSTATAKA 
(Memorandum ponuditelja)








OSJEČKO-BARANJSKA ŽUPANIJA

PREDMET:
 Izjava o duljini jamstvenog roka za otklanjanje nedostataka
Kojom ja ________________________________________________ kao ovlaštena osoba za 




              (ime i prezime)

zastupanje gospodarskog subjekta ____________________________________ izjavljujem da 




                           (naziv gospodarskog subjekta/tvrtke)

navedena tvrtka nudi duljinu jamstvenog roka za otklanjanje nedostataka u trajanju od _____ mjeseci na sve izvedene radove i ugrađenu opremu vezano za postupak javne nabave sanacije sustava navodnjavanja Gat, evidencijski broj nabave NMV 15-23. 
U ______________, _________ 2023. godine. 
________________________

(ime i prezime ovlaštene osobe za zastupanje)
________________________

(potpis ovlaštene osobe za zastupanje)

PRILOG 6. – PRIJEDLOG UGOVORA 
OSJEČKO-BARANJSKA ŽUPANIJA, Osijek, Trg Ante Starčevića 2, OIB: 10383308860, koju zastupa župan Ivan Anušić (u daljnjem tekstu: NARUČITELJ),
i

________________________________(u ime zajednice gospodarskih subjekata:_________________                          

________________________________________________________________ukoliko je primjenjivo) 

koje zastupa direktor _________________________________________(u daljnjem tekstu: IZVOĐAČ)

sklopili su sljedeći:

UGOVOR O JAVNOJ NABAVI
sanacije sustava navodnjavanja Gat
       (broj: U-NMV 15-23)
I. PREDMET UGOVORA
Članak 1.

Predmet ovoga Ugovora je sanacija sustava navodnjavanja Gat. Na temelju provedenog otvorenog postupka javne nabave male vrijednosti sanacije sustava navodnjavanja Gat, koji se vodi pod evidencijskim brojem NMV 15-23 NARUČITELJ je Odlukom o odabiru (KLASA:___________ URBROJ:________________ od__.____ 2023. godine) odabrao ponudu IZVOĐAČA oznake ______________ od ________  2023. godine kao ekonomski najpovoljniju ponudu sukladno objavljenom kriteriju za odabir ponude te uvjetima i zahtjevima iz dokumentacije o nabavi.

Članak 2.


Radovi iz članka 1. ovoga Ugovora moraju se izvesti sukladno tehničkom opisu i troškovniku iz Dokumentacije o nabavi.
Ukoliko IZVOĐAČ nije ovlašten za neke poslove, kao što su određena ispitivanja, mjerenja, kontrole i sl., u obvezi je povjeriti iste ovlaštenim osobama sukladno posebnim propisima.
II. NAČELA, JEZIK I PRAVO UGOVORA

Članak 3.

IZVOĐAČ potpisom ovoga Ugovora potvrđuje da su mu poznati svi uvjeti za izvođenje radova, uvjeti pristupa predmetu nabave i da mu je poznata tehnička složenost radova.

IZVOĐAČ se potpisom ovoga Ugovora odriče prava na moguće prigovore s osnova nepoznavanja uvjeta i načina izvođenja radova. 

Ugovorne strane su dužne pridržavati se načela savjesnosti i poštenja, surađivati radi potpunog i urednog ispunjenja ovoga Ugovora i ostvarivanja prava u tim odnosima i suzdržati se od postupka kojim se može drugome prouzročiti šteta.

Ugovorne strane dužne su u ispunjavanju svojih obveza postupati s pažnjom koja se u pravnom prometu zahtijeva u odgovarajućoj vrsti obveznih odnosa (pažnja dobrog gospodarstvenika, odnosno pažnja dobrog domaćina).

IZVOĐAČ je dužan u ispunjavanju obveze iz svoje profesionalne djelatnosti postupati s povećanom pažnjom, prema pravilima struke i običajima (pažnja dobrog stručnjaka).

IZVOĐAČ je obvezan tijekom izvršenja ovoga ugovora pridržavati se primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredaba međunarodnog prava okoliša, socijalnog i radnog prava navedenim u Prilogu XI. ZJN 2016.

Članak 4.

Jezik Ugovora je hrvatski, mjerodavno pravo je hrvatsko. 
Sva komunikacija, kako usmena tako i pismena, između NARUČITELJA i IZVOĐAČA te njihovih predstavnika, tijekom cijelog vremena trajanja Ugovora, odvijat će se isključivo na hrvatskom jeziku. Ukoliko je dokumentacija, koju su ugovorne strane sukladno Ugovoru dužne razmijeniti, u izvorniku izrađena na jeziku različitom od jezika Ugovora, dokument se dostavlja zajedno s prijevodom na jezik Ugovora o trošku ugovorne strane koja je dokument dužna dostaviti.
Korespondencija između ugovornih strana obavljat će se pisanim putem dostavljanjem pismena neposredno na adresu sjedišta druge ugovorne strane, preporučenom pošiljkom, telefaksom ili putem elektroničke pošte uz potvrdu o primitku. Ugovorne strane suglasne su da će se dostava smatrati uredno izvršenom danom neposrednog primitka iste kod odgovarajuće ugovorne strane kako je ista navedena u zaglavlju ovog Ugovora, odnosno na novu adresu o kojoj je jedna ugovorna strana uredno obavijestila drugu ugovornu stranu, odnosno na adresu ugovorne strane upisanu u sudskom ili drugom odgovarajućem registru. 

III. CIJENA 

Članak 5.

Ugovorna cijena za radove iz članka 1. ovoga Ugovora je:
               _______________________________________________ eura
                         PDV 25%   _______________________________________________ eura
Ukupno: _______________________________________________ eura
 (slovima: __________________________________________________________________)

IV. UVJETI PLAĆANJA

Članak 6.

NARUČITELJ će izvedene radove platiti temeljem ispostavljenih računa, privremenih situacija koji moraju odgovarati ugovorenim jediničnim cijenama koje su nepromjenjive za vrijeme trajanja ovoga Ugovora i prema stvarno izvedenim količinama koje će biti obračunate na temelju izrađene građevinske knjige i ovjerene od strane nadzornog inženjera/glavnog nadzornog inženjera.

Račun mora sadržavati naziv i broj ugovora.

IZVOĐAČ situaciju ispostavlja i dostavlja nadzornom inženjeru/glavnom nadzornom inženjeru do 5-og u mjesecu za radove izvedene u prethodnom mjesecu koji je ovjerava u roku od 10 dana od primitka, te je zatim dostavlja NARUČITELJU. NARUČITELJ je dužan u roku od 10 dana od primitka situacije istu ovjeriti i platiti neprijeporni dio u roku do 10 dana od ovjere, a najkasnije u roku do trideset dana od primitka iste. 

Okončana situacija se ispostavlja nakon što Nadzorni inženjer/glavni nadzorni inženjer po završetku građenja preda NARUČITELJU na trajno čuvanje paricu (presliku) uvezanoga građevinskog dnevnika, potpisa konačnog obračuna i dostavljenog jamstva za otklanjanje nedostataka u jamstvenom roku.
Plaćanje po okončanoj situaciji izvršit će se u roku od trideset dana od dana uspješno obavljene primopredaje građevine, na IBAN IZVOĐAČA/članova zajednice gospodarskih subjekata/ podizvođača. 

NARUČITELJ ima pravo prigovora na privremenu ili okončanu situaciju ukoliko utvrdi nepravilnosti te pozvati IZVOĐAČA da uočene nepravilnosti otkloni i objasni u primjerenom roku koji odredi NARUČITELJ. U tom slučaju rok plaćanja počinje teći od dana kada je NARUČITELJ zaprimio pisano objašnjenje s otklonjenim uočenim nepravilnostima.
Sukladno Zakonu o elektroničkom izdavanju računa u javnoj nabavi (NN 94/18) NARUČITELJ je obvezan zaprimati i obrađivati te izvršiti plaćanje elektroničkih računa i pratećih isprava izdanih sukladno europskoj normi.

V. OBVEZE IZVOĐAČA

Članak 7.

IZVOĐAČ je obvezan:

· započeti s radovima sa danom uvođenja u posao;

· izvesti radove, u opsegu definiranom Ugovorom i u rokovima definiranim Ugovorom, u skladu sa pravilima struke, važećim propisima koji se odnose na ugovorene radove i odredbama ovoga Ugovora;

· imenovati Glavnog inženjera gradilišta/Inženjera gradilišta/Voditelja radova te o tome obavijestiti NARUČITELJA; 

· osigurati da je Glavni inženjer gradilišta/Inženjer gradilišta/Voditelj radova prisutan na gradilištu tijekom cijelog trajanja izvođenja radova;

· svakodnevno voditi građevinski dnevnik;

· ažurno obračunavati izvedene radove putem građevinske knjige te istu dopuniti odgovarajućim obračunskim nacrtima;

· poduzimati pravodobno i potpuno mjere za sigurnost radova, opreme, materijala, ljudi, prometa i susjednih objekata te o poduzetim mjerama odmah izvijestiti Nadzornog inženjera/Glavnog nadzornog inženjera i Koordinatora zaštite na radu;

· snositi štetu za koju je odgovoran, a koja nastane radnicima Izvođača i trećim osobama uslijed izvođenja radova;

· ugraditi materijale i opremu koji imaju ateste (potvrda o kvaliteti) od koje zavisi sigurnost, funkcionalnost  i trajnost izvedenih radova, ugrađene opreme i ugrađenog materijala;

· upozoriti NARUČITELJA putem Nadzornog inženjera/Glavnog nadzornog inženjera na sve nedostatke tehničke dokumentacije najkasnije u roku u 10 dana od dana uvođenja u posao, a u suprotnom gubi pravo na isticanje prigovora na tehničku dokumentaciju;
· ako ustanovljeni nedostaci u tehničkoj dokumentaciji ugrožavaju živote, zdravlje ljudi, promet ili susjedne objekte, dužan je obustaviti daljnje izvođenje radova i poduzeti sve potrebne mjere da se nedostaci uklone;

· dostaviti Nadzornom inženjeru/Glavnom nadzornom inženjeru na odobrenje  Vremenski plan do dana uvođenja u posao, a najkasnije u roku od 10  dana od dana uvođenja u posao, redovito ga ažurirati sukladno stvarnoj dinamici izvođenja radova te ga ažuriranog dostavljati na odobrenje Nadzornom inženjeru/Glavnom nadzornom inženjeru u inetrvalima sukladno dogovoru s istima;

· izvoditi radove prema odobrenom Vremenskom planu; 

· pravodobno ispostavljati uredne situacije (privremene i okončanu) u skladu s odredbama ovog Ugovora; 

· nakon završetka radova do potpune funkcionalnosti, o tome dostaviti pisanu obavijest NARUČITELJU;

· otkloniti sve evidentirane nedostatke radova u primjerenom roku bez odlaganja;

· radove, odnosno građevinu predati NARUČITELJU, u skladu s odredbama ovoga Ugovora i u skladu s postupkom kojeg propisuju važeći propisi o gradnji;

· pridržavati se svih pozitivnih važećih propisa Republike Hrvatske kojima je regulirana zaštita okoliša i prirode;
· u slučaju potrebe za izvođenjem više radova, zastati s radovima i predložiti sklapanje dodatka Ugovoru Nadzornom inženjeru koji će utvrditi opravdanost prijedloga i ukoliko utvrdi da je prijedlog opravdan dostaviti prijedlog izvođača i svoje mišljenje NARUČITELJU;
· u slučaju potrebe za izvođenjem dodatnih nepredviđenih radova, predložiti izvođenje istih Nadzornom inženjeru koji će utvrditi opravdanost prijedloga i ukoliko utvrdi da je prijedlog opravdan dostaviti prijedlog izvođača i svoje mišljenje Naručitelju;

· surađivati i dijeliti lokaciju s drugim izvođačima (ako je primjenjivo), javnim vlastima, komunalnim službama;
· u slučaju bilo kakvih odštetnih zahtjeva trećih osoba prema NARUČITELJU, a koji proizlaze iz izvršenja obveza IZVOĐAČA po ovome Ugovoru, takve zahtjeve u cijelosti preuzeti na sebe;
· ukoliko se tijekom izvođenja radova otkriju predmeti od povijesnog ili nekog drugog značenja ili značajne vrijednosti, izvijestiti Nadzornog inženjera o takvim otkrićima i postupiti prema uputama Nadzornog inženjera;
· snositi sve troškove privremenog prava prolaza koja su mu potrebna, uključivo i one za pristup na gradilište;

· upozoriti NARUČITELJA putem Nadzornog inženjera, što je ranije moguće, a najkasnije u roku od 14  dana od kada je znao ili mogao znati za promjenu okolnosti ili moguće događaje ili okolnosti u budućnosti, koji bi mogli negativno utjecati na kvalitetu radova, povećati Ugovornu cijenu ili odgoditi rok dovršetka izvođenja radova, a u suprotnom gubi pravo na bilo kakvo potraživanje. NARUČITELJ može zahtijevati od IZVOĐAČA da napravi procjenu utjecaja takvih događaja ili promijenjenih okolnosti na Ugovornu cijenu i rok dovršetka izvođenja radova. IZVOĐAČ će procjenu izvršiti u što kraćem razumno mogućem roku. IZVOĐAČ nema pravo na dodatnu isplatu za troškove koji su se mogli izbjeći pravovremenim upozorenjem;
· u cilju dokaza kvalitete materijala, opreme, materijala i izvedenih radova o svom trošku obavljati potrebna prethodna i tekuća ispitivanja po vrsti i obimu predviđenom u važećim standardima te tehničkim propisima i Tehničkim specifikacijama. Izvođač ne smije upotrebljavati materijale, poluproizvode i proizvode bez prethodnog pisanog odobrenja Nadzornog inženjera upisanog u građevinski dnevnik;
· obavljati i druge pripadne radnje uređene ovim Ugovorom te svim primjenjivim važećim propisima za djelatnost gradnje građevina, a koje se odnose na IZVOĐAČA. 
VI. UVOĐENJE U POSAO

Članak 8.

NARUČITELJ se obvezuje predati svu raspoloživu dokumentaciju odnosno obaviti potrebne radnje i uvesti IZVOĐAČA u posao što će se konstatirati zapisnički i evidentirati upisom u građevinski dnevnik. 
IZVOĐAČ se obvezuje s izvođenjem radova započeti danom uvođenja u posao.
NARUČITELJ se obvezuje uvesti IZVOĐAČA u posao u roku od mjesec dana od dana potpisa Ugovora.
VII.  PRIPREMA GRADILIŠTA

Članak 9.

Gradilište mora biti uređeno u skladu s člankom 133. Zakona o gradnji (NN 153/13, 20/17, 39/19, 125/19) i u skladu s posebnim zakonom. Privremene građevine i oprema gradilišta moraju biti stabilni te odgovarati propisanim uvjetima zaštite od požara i eksplozije, zaštite na radu i svim drugim mjerama zaštite zdravlja ljudi i okoliša.

Gradilište mora imati uređene instalacije u skladu s propisima. Na gradilištu je potrebno predvidjeti i provoditi mjere zaštite na radu te ostale mjere za zaštitu života i zdravlja ljudi u skladu s posebnim propisima i mjere kojima se onečišćenje zraka, tla i podzemnih voda te buka svodi na najmanju mjeru.

Privremene građevine izgrađene u okviru pripremnih radova, oprema gradilišta, neutrošeni građevinski i drugi materijal, otpad i sl. moraju se ukloniti i dovesti zemljište na području gradilišta i na prilazu gradilišta u uredno stanje prije primopredaje.
Članak 10.

Gradilište mora biti osigurano u skladu s člankom 134. Zakonu o gradnji (NN 153/13, 20/17, 39/19, 125/19) i ograđeno radi sigurnosti prolaznika i sprječavanja nekontroliranog pristupa ljudi na gradilište.

Ograđivanje gradilišta nije dopušteno na način koji bi mogao ugroziti prolaznike.

VIII. DOKUMENTACIJA NA GRADILIŠTU

Članak 11.

IZVOĐAČ na gradilištu mora imati dokumentaciju sukladno članku 135. Zakona o gradnji (NN 153/13, 20/17, 39/19, 125/19).
Dokumentacija iz stavka 1. ovoga članka mora biti napisana na hrvatskom jeziku latiničnim pismom.
IX. GLAVNI IZVOĐAČ- u slučaju više izvođača
Članak 12.

Sukladno članku 55. stavku 2. Zakona o gradnji (NN 153/13, 20/17, 39/19, 125/19) ako u građenju sudjeluju dva ili više izvođača, investitor ugovorom o građenju određuje glavnog izvođača koji je odgovoran za međusobno usklađivanje radova i koji imenuje glavnog inženjera gradilišta.

 NARUČITELJ određuje za glavnog izvođača ___________________koji je odgovoran za međusobno usklađivanje radova i koji imenuje glavnog inženjera gradilišta.

X. ODGOVORNA OSOBA ZA IZVOĐENJE RADOVA

Članak 13.

IZVOĐAČ imenuje glavnog inženjera gradilišta (ukoliko ima više izvođača)/ inženjera gradilišta/voditelja radova u svojstvu odgovorne osobe koja vodi građenje, odnosno pojedine radove. 

Glavni inženjer gradilišta odgovoran je glavnom izvođaču za cjelovitost i međusobnu usklađenost radova, za međusobnu usklađenost provedbe obveza iz članka 54. Zakona o gradnji (NN 153/13, 20/17, 39/19, 125/19) te ujedno koordinira primjenu propisa kojima se uređuje sigurnost i zdravlje radnika tijekom izvođenja radova.

Glavni inženjer gradilišta može biti istodobno i inženjer gradilišta jednog od izvođača, odnosno voditelj radova za određenu vrstu radova.

Za glavnog inženjera gradilišta, inženjera gradilišta, odnosno voditelja radova može se imenovati osoba koja za to ispunjava uvjete propisane zakonom kojim se uređuju poslovi i djelatnosti prostornog uređenja i gradnje.

IZVOĐAČ se obvezuje odluku o imenovanju glavnog inženjera/inženjera gradilišta dostaviti NARUČITELJU. 

Stručnjaci predloženi u ponudi moraju biti angažirani na izvršenju ugovora. Ukoliko tijekom izvršenja ugovora zbog nepredviđenih okolnosti dođe do potrebe za zamjenom određenog stručnjaka potrebno je zatražiti pismenu suglasnost NARUČITELJA o traženoj izmjeni. U slučaju potrebe za zamjenom glavnog inženjera/inženjera gradilišta u tijeku provedbe Ugovora, IZVOĐAČ mora predložiti Naručitelju novog stručnjaka koji mora imati minimalno jednaku stručnu sposobnost/kvalifikacije i specifično iskustvo kao i stručnjak kojeg mijenja, odnosno mora zadovoljiti minimum ostvarenih bodova kao i osoba koju mijenja.
XI.  PREDSTAVNIK NARUČITELJA  
Članak 14.

Predstavnik NARUČITELJA kao odgovorna osoba prati realizaciju izvođenja ugovorenih radova i rad IZVOĐAČA, glavnog inženjera/inženjera gradilišta, stručnog nadzora i koordinatora zaštite na radu i ima pravo pristupa na gradilište u svako doba uz poštivanje pravila propisana Zakonom o zaštiti na radu (NN 71/14, 118/14, 154/14 , 94/18, 96/18).

Nadalje, kontrolira je li izvršenje Ugovora u skladu s uvjetima određenima u dokumentaciji o nabavi i odabranom ponudom.

Predstavnika NARUČITELJA zaduženog za praćenje realizacije ovoga Ugovora određuje pročelnik Upravnog odjela za poljoprivredu i ruralni razvoj.

XII. NADZOR 
Članak 15.

Izvođenje radova NARUČITELJ će nadzirati putem stručnog nadzora nad izvođenjem radova, a IZVOĐAČ je dužan omogućiti mu nesmetano provođenje stalnog i svakodnevnog stručnog nadzora nad izvođenjem radova.

Nadzorni inženjer koji će u ime NARUČITELJA obavljati stručni nadzor, ima sva prava i obveze u provedbi stručnog nadzora u okviru zakonskih odredbi i ugovora s NARUČITELJEM, a naročito za cjelovitost i međusobnu usklađenost stručnog nadzora i nadzornih inženjera za pojedinu vrstu radova koji će vršiti stručni nadzor nad izvođenjem radova po ovom Ugovoru.

NARUČITELJ je dužan prije početka izvođenja radova dostaviti IZVOĐAČU presliku ugovora o obavljanju stručnog nadzora. 

XIII. ROK IZVOĐENJA

Članak 16.


Izvođač se obvezuje s izvođenjem radova započeti danom uvođenja u posao, a završiti s izvođenjem istih u roku od osam mjeseci od dana uvođenja u posao.
Pod danom završetka radova smatra se dan kada IZVOĐAČ, NARUČITELJ i nadzorni inženjer zajednički konstatiraju završetak radova upisom u građevinski dnevnik. 
Završetak ugovorne obveze obuhvaća i primopredaju objekta, koja će se obaviti nakon završetka radova. O primopredaji se sastavlja zapisnik, a potpisuju ga Glavni nadzorni inženjer, ovlašteni predstavnici NARUČITELJA i IZVOĐAČA.
Utvrđeni rok za završetak radova i izvršenje ugovora iznimno se može produžiti u sljedećim slučajevima:

- u kojima je radi više sile IZVOĐAČ bio spriječen izvoditi radove  te  je u tim slučajevima, dužan pisanim putem zahtijevati produljenje roka završetka radova

- kada NARUČITELJ izda nalog o privremenoj ili trajnoj obustavi radova.
XIV. PRIMOPREDAJA

Članak 17.

Nakon završetka radova, a najkasnije u roku od jednog mjeseca, obavit će se primopredaja radova. O primopredaji se sastavlja zapisnik, a potpisuju ga Nadzorni inženjer, ovlašteni predstavnici NARUČITELJA i IZVOĐAČA. Na primopredaji sastavlja se i konačni obračun.
Članak 18.
Ako se ustanovi da pojedini radovi nisu izvedeni prema ovome Ugovoru i da postoje nedostaci ili su radovi nekvalitetno izvedeni, IZVOĐAČ je obvezan te nedostatke otkloniti o svom trošku.

U slučaju da IZVOĐAČ ne otkloni sve utvrđene nedostatke u zadanom roku, NARUČITELJ će nedostatke otkloniti na trošak IZVOĐAČA i aktivirati jamstvo za uredno ispunjenje ugovora, odnosno jamstvo za otklanjanje nedostataka u jamstvenom roku.
Članak 19.

Po potpisu Zapisnika o primopredaji radova, IZVOĐAČ će odvesti i ukloniti s gradilišta svu svoju opremu, višak materijala, krupni i sitni otpad i privremene objekte. IZVOĐAČ će gradilište i radove ostaviti u čistom i sigurnom stanju. Ako Izvođač unutar dva mjeseca od potpisa Zapisnika o primopredaji radova ne ukloni opremu, višak materijala, krupni i sitni otpad i privremene objekte, NARUČITELJ će ukloniti iste, a IZVOĐAČ je obvezan NARUČITELJU nadoknaditi troškove vezane za uklanjanje viška materijala, krupnog i sitnog otpada i privremenih radova, kao i za vraćanje gradilišta u čisto i sigurno stanje, bez potrebe da NARUČITELJ opravda te troškove. 

XV. ZAJEDNICA GOSPODARSKIH SUBJEKATA

Članak 20.

Sukladno ponudi iz članka 1. ovoga Ugovora, ugovorne  strane utvrđuju člana/ove zajednice gospodarskih subjekata i radove koje će isti izvesti, kako slijedi:

a. TVRTKA: 
ZAKONSKI ZASTUPNIK: 
IBAN: 

PREDMET: 
VRIJEDNOSNI UDIO: 

POSTOTNI UDIO: 

b. TVRTKA: 
ZAKONSKI ZASTUPNIK: 
IBAN: 
PREDMET: 
VRIJEDNOSNI UDIO: 

POSTOTNI UDIO: 
…
NARUČITELJ se obvezuje isplatiti cijenu radova iz prethodnog stavka na način utvrđen člankom 6. ovoga Ugovora, na IBAN članova zajednice gospodarskih subjekata.

XVI. PODUGOVARATELJI
Članak 21.

Sukladno članku 222. ZJN 2016. i ponudi iz članka 1. ovoga Ugovora, ugovorne strane utvrđuju podugovaratelja/e i radove koje će isti izvesti, kako slijedi:

a. TVRTKA: 
ZAKONSKI ZASTUPNIK: 
IBAN: 

PREDMET: 
VRIJEDNOSNI UDIO: 

POSTOTNI UDIO: 

b. TVRTKA: 
ZAKONSKI ZASTUPNIK: 
IBAN: 
PREDMET: 
VRIJEDNOSNI UDIO: 

POSTOTNI UDIO: 
…
Podugovaratelj ispostavlja račune IZVOĐAČU do gore navedenog iznosa bez PDV-a, a na računima mora biti naznačen pravni temelj za prijenos porezne obveze. IZVOĐAČ svojim računima prilaže i račune podugovaratelja.

NARUČITELJ se obvezuje direktno isplatiti cijenu radova podugovaratelju na način utvrđen člankom 6. ovoga Ugovora, na IBAN podugovaratelja.

Sudjelovanje podugovaratelja ne utječe na odgovornost IZVOĐAČA za izvršenje ovoga Ugovora.

IZVOĐAČ može tijekom izvršenja Ugovora zahtijevati promjenu podugovaratelja sukladno članku 224. i 225. Zakona o javnoj nabavi (NN 120/16).
XVII. UGOVORNA KAZNA

Članak 22.

Ukoliko krivnjom IZVOĐAČA dođe do prekoračenja ugovorenog roka izvođenja radova NARUČITELJ će od IZVOĐAČA naplatiti ugovornu kaznu za prekoračenje ugovorenog roka na način da će posljednji račun isplatiti s umanjenim iznosom za utvrđeni iznos ugovorne kazne. 

Ugovorna kazna se utvrđuje u visini 2‰ od ukupno ugovorenog iznosa za svaki dan prekoračenja roka, s tim da sveukupno ugovorna kazna ne može biti veća od 10% od ugovorene vrijednosti radova bez PDV-a.

XVIII. JAMSTVO ZA UREDNO ISPUNJENJE UGOVORA

Članak 23.

           IZVOĐAČ je dužan u roku od 30 dana od dana obostranog potpisa ugovora, naručitelju predati jamstvo za uredno ispunjenje Ugovora u vrijednosti 10% ugovorenog iznosa bez PDV-a, u obliku zadužnice ili bjanko zadužnice koja mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice (NN 115/12, 82/17 i 154/22) i Pravilnikom o obliku i sadržaju zadužnice (NN 115/12, 82/17 i 154/22), bez uvećanja, sa zakonskim zateznim kamatama po stopi određenoj sukladno odredbi članka 29. stavka 2. Zakona o obveznim odnosima (NN 35/05, 41/08, 125/11, 78/15, 29/18, 126/21, 114/22 i 156/22).

U slučaju zajednice gospodarskih subjekata, traženo jamstvo za ozbiljnost ponude može dostaviti jedan član zajednice za sve ili svaki član zajednice može dostaviti jamstvo za svoj dio garancije. Ako jamstvo dostavlja jedan član zajednice gospodarskih subjekata za sve, dužnik može biti bilo koji član zajednice, dok ostali članovi zajednice moraju biti navedeni kao jamci platci (Na obrascu zadužnice i bjanko zadužnice na drugoj stranici omogućen je upis jamaca plataca i stoji izjava jamca platca: „da je suglasan da se radi naplate tražbine vjerovnika iz te zadužnice/bjanko zadužnice zaplijene svi njegovi računi kod banaka, te da se novac s tih računa, u skladu s izjavom sadržanom u zadužnici/bjanko zadužnici, izravno s računa isplate vjerovniku/isplaćuje vjerovniku.“).

IZVOĐAČ može umjesto traženog jamstva dati novčani polog u traženom iznosu. Novčani polog može se uplatiti na: Osječko-baranjska županija, IBAN: HR2423600001800014000, model: 68,  poziv na broj: 7307-OIB uplatitelja.

U slučaju zajednice gospodarskih subjekata NARUČITELJ će prihvatiti uplatu novčanog pologa jednog člana zajednice te tada uplata u opisu mora sadržavati navod o tome da je riječ o zajednici gospodarskih subjekata i navod o kojem jamstvu se radi ili da svaki član zajednice gospodarskih subjekata izvrši uplatu za svoj dio garancije.

Jamstvo za uredno ispunjenje ugovora važeće je do završetka ugovorne obveze, odnosno do primopredaje objekta i dostave jamstva za otklanjanje nedostataka u jamstvenom roku.
Jamstvo za uredno ispunjenje ugovora naplatit će se u slučaju povrede ugovornih obveza i nedostavljanja jamstva za otklanjanje nedostataka u jamstvenom roku.
Neiskorišteno jamstvo NARUČITELJ će vratiti IZVOĐAČU nakon primopredaje objekta i dostave jamstva za otklanjanje nedostataka u jamstvenom roku.   

XIX. JAMSTVO ZA OTKLANJANJE NEDOSTATAKA U JAMSTVENOM ROKU

Članak 24.


IZVOĐAČ je dužan u roku od 30 dana od primopredaje radova NARUČITELJU predati jamstvo za otklanjanje nedostataka u jamstvenom roku u vrijednosti 10% vrijednosti izvršenog ugovora (ukupno isplaćenog iznosa) bez PDV-a, u obliku zadužnice ili bjanko zadužnice koja mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice (NN 115/12, 82/17 i 154/22) i Pravilnikom o obliku i sadržaju zadužnice (NN 115/12, 82/17 i 154/22), bez uvećanja, sa zakonskim zateznim kamatama po stopi određenoj sukladno odredbi članka 29. stavka 2. Zakona o obveznim odnosima (NN 35/05, 41/08, 125/11, 78/15, 29/18, 126/21, 114/22 i 156/22).

U slučaju zajednice gospodarskih subjekata, traženo jamstvo za ozbiljnost ponude može dostaviti jedan član zajednice za sve ili svaki član zajednice može dostaviti jamstvo za svoj dio garancije. Ako jamstvo dostavlja jedan član zajednice gospodarskih subjekata za sve, dužnik može biti bilo koji član zajednice, dok ostali članovi zajednice moraju biti navedeni kao jamci platci (Na obrascu zadužnice i bjanko zadužnice na drugoj stranici omogućen je upis jamaca plataca i stoji izjava jamca platca: „da je suglasan da se radi naplate tražbine vjerovnika iz te zadužnice/bjanko zadužnice zaplijene svi njegovi računi kod banaka, te da se novac s tih računa, u skladu s izjavom sadržanom u zadužnici/bjanko zadužnici, izravno s računa isplate vjerovniku/isplaćuje vjerovniku.“).
NARUČITELJ će obavijestiti IZVOĐAČA o svim nedostacima prije isteka razdoblja odgovornosti za nedostatke. Razdoblje odgovornosti za nedostatke biti će produljeno za vrijeme koliko je potrebno da se otklone uočeni nedostaci.
Nakon svake obavijesti o nedostatku, IZVOĐAČ mora otkloniti prijavljeni nedostatak u roku koji je naveden u obavijesti NARUČITELJA.

Ako IZVOĐAČ nije otklonio nedostatak u roku, NARUČITELJ će procijeniti trošak otklanjanja nedostatka i IZVOĐAČ će platiti taj iznos. Ukoliko IZVOĐAČ ne plati traženi iznos, NARUČITELJ ima pravo naplatiti jamstvo za otklanjanje nedostataka u jamstvenom roku, odnosno u razdoblju odgovornosti za nedostatke.
Jamstvo za otklanjanje nedostataka u jamstvenom roku važeće je za cijelo vrijeme trajanja jamstvenog roka iz članka 28. ovoga Ugovora.
IZVOĐAČ može umjesto traženog jamstva dati novčani polog u traženom iznosu. Novčani polog može se uplatiti na: Osječko-baranjska županija, IBAN: HR2423600001800014000, model: 68,  poziv na broj: 7307-OIB uplatitelja.
U slučaju zajednice gospodarskih subjekata NARUČITELJ će prihvatiti uplatu novčanog pologa jednog člana zajednice te tada uplata u opisu mora sadržavati navod o tome da je riječ o zajednici gospodarskih subjekata i navod o kojem jamstvu se radi ili da svaki član zajednice gospodarskih subjekata izvrši uplatu za svoj dio garancije.
Neiskorišteno jamstvo NARUČITELJ će vratiti IZVOĐAČU nakon proteka jamstvenog roka.

XX. JAMSTVENI ROK

Članak 25.


Duljina jamstvenog roka za otklanjanje nedostataka za izvedene radove i svu ugrađenu opremu iz članka 1. ovoga Ugovora je __-mjeseci, a počinje teći od dana primopredaje radova (trajanje jamstva ovisi o ponudi odabranog ponuditelja, a minimalna duljina trajanja jamstvenog roka je 24 mjeseca).

Razdoblje odgovornosti za nedostatke Radova označava vremensko razdoblje u kojem IZVOĐAČ garantira za kvalitetu i ispravnost izvedenih radova, ugrađene opreme i materijala.
XXI. RASKID UGOVORA

Članak 26.

U slučaju nepoštivanja obveza iz ovoga Ugovora od strane IZVOĐAČA NARUČITELJ će pisanom reklamacijom dati IZVOĐAČU primjereni rok koji ne može biti kraći od sedam dana da ispravi povredu, osim u slučaju da stručnjak koji zamjeni nominiranog stručnjaka nema minimalno iste stručne kvalifikacije i stručno iskustvo kao stručnjak kojega mijenja. U slučaju da IZVOĐAČ ne ispravi povredu i u slučaju da stručnjak koji zamjeni nominiranog stručnjaka nema minimalno iste stručne kvalifikacije i stručno iskustvo kao stručnjak kojega mijenja, ugovorne strane su suglasne da je nastupio raskidni uvjet, o čemu će IZVOĐAČA izvijestiti pisanim putem preporučenom poštanskom pošiljkom ili na drugi dokaziv način.
U slučaju da se povrede obveza ponavljaju, bez obzira što IZVOĐAČ ispravi povrede, ugovorne strane su suglasne da nakon treće pisane reklamacije nastupa raskidni uvjet.

Članak 27.

NARUČITELJ je obvezan raskinuti ugovor o javnoj nabavi tijekom njegova trajanja ako:
1. je ugovor značajno izmijenjen, što bi zahtijevalo novi postupak nabave na temelju članka 321. ZJN 2016
2. je IZVOĐAČ morao biti isključen iz postupka javne nabave zbog postojanja osnova za isključenje iz članka 251. stavka 1. ZJN 2016

3. se ugovor nije trebao dodijeliti IZVOĐAČU zbog ozbiljne povrede obveza iz osnivačkih Ugovora i Direktive 2014/24/EU, a koja je utvrđena presudom Suda Europske unije u postupku iz članka 258. Ugovora o funkcioniranju Europske unije

4. se ugovor nije trebao dodijeliti IZVOĐAČU zbog ozbiljne povrede odredaba ZJN 2016, a koja je utvrđena pravomoćnom presudom nadležnog upravnog suda. 
Članak 28.

NARUČITELJ će raskinuti Ugovor u slučaju da IZVOĐAČ:

- ne ispunjava uvjete za obavljanje djelatnosti građenja sukladno Zakonu o poslovima i djelatnostima prostornog uređenja i gradnje (NN 78/15, 118/18, 110/19) i Zakonu o gradnji (NN 153/13, 20/17, 39/19, 125/19)
- ne povjeri obavljanje poslova iz članka 2. ovoga Ugovora ovlaštenim osobama sukladno posebnim propisima
- ako prilikom izvođenja radova koristi stručnjaka koji nije nominiran u ponudi protivno odredbama članka 13. ovoga ugovora, ili ako stručnjak koji zamjeni nominiranog stručnjaka nema minimalno iste stručne kvalifikacije i stručno iskustvo kao stručnjak kojega mijenja.
Članak 29.

U slučaju raskida ugovora iz članka 26. i 28. ovoga Ugovora, NARUČITELJ će naplatiti jamstvo za uredno ispunjenje ugovora iz članka 23. ovoga Ugovora.

U slučaju raskida ugovora iz članka 27. ovoga Ugovora, NARUČITELJ će naplatiti jamstvo za uredno ispunjenje ugovora iz članka 23. ovoga Ugovora u slučaju kada je odgovornost za raskid na strani IZVOĐAČA. 
Članak 30.

IZVOĐAČ ima pravo raskinuti Ugovor:

- ako NARUČITELJ opetovano u bitnome ne izvršava svoje obveze iz Ugovora;

- u slučaju djelovanja više sile koje potpuno onemogućuje izvođenje radova za dulje od 3 mjeseca.
XXII. ODGOVORNOST ZA BITNE (TEMELJNE) ZAHTJEVE ZA GRAĐEVINU

Članak 31.
 
Sukladno Zakonu o obveznim odnosima (NN 35/05, 41/08, 125/11, 78/15, 29/18, 126/21, 114/22 i 156/22) i Zakonu o gradnji (NN 153/13, 20/17, 39/19, 125/19) IZVOĐAČ odgovara za nedostatke građevine koji se tiču ispunjavanja zakonom određenih bitnih (temeljnih) zahtjeva za građevinu ako se ti nedostaci pokažu za vrijeme od deset godina od predaje i primitka radova.
XXIII.   IZMJENE UGOVORA O JAVNOJ NABAVI TIJEKOM NJEGOVA TRAJANJA

Članak 32.


NARUČITELJ smije izmijeniti ugovor o javnoj nabavi tijekom njegova trajanja bez provođenja novog postupka javne nabave samo u skladu s odredbama članaka 315. – 320. ZJN 2016.
XXIV. ZAVRŠNE ODREDBE

Članak 33.

Na odgovornost ugovornih strana za ispunjenje obveza te svemu ostalom što nije određeno odredbama ovog Ugovora, uz odredbe Zakona o javnoj nabavi (NN 120/16), na odgovarajući način primjenjivat će se odredbe Zakona o obveznim odnosima (NN 35/05, 41/08, 125/11, 78/15, 29/18, 126/21, 114/22 i 156/22), Zakona o gradnji (NN 153/13, 20/17, 39/19, 125/19), Zakona o poslovima i djelatnostima prostornog uređenja i gradnje (NN 78/15, 118/18, 110/19) i ostalih propisa koji uređuju predmetno područje.

Članak 34.

Ugovorne strane se obvezuju da će eventualne sporove koji mogu proizaći iz ovoga Ugovora sporazumno riješiti. U slučaju nemogućnosti sporazumnog rješavanja, za sve sporove iz ovoga Ugovora ugovorne strane ugovaraju nadležnost stvarno nadležnog suda u Osijeku. 

Članak 35.

Ovaj Ugovor sastavljen je u osam primjeraka od kojih NARUČITELJ zadržava šest primjerka, a IZVOĐAČ dva primjerka. 
Članak 36.

Ugovorne strane potpisom preuzimaju prava i obveze iz ovoga Ugovora.

             ZA IZVOĐAČA:                                                                          ZA NARUČITELJA:
                DIREKTOR                                                                                         ŽUPAN

            



                                                                      Ivan Anušić

           KLASA:                                                                                                  

                                                                                                             URBROJ: 








                  Osijek,                        2023. godine
PRILOG 7. - OBRAZAC REFERENCI 

Ime i prezime glavnog/inženjera gradilišta u svojstvu odgovorne osobe:____________________________________

	Red.

br.
	naslov ugovora o radovima/ građenju/ sanaciji 
	vrsta i naziv građevine s opisom traženog iskustva u vođenju građenja sukladno kriterijima navedenim u točki 30. pod C dokumentacije o nabavi
	naziv i podaci (sjedište, OIB) izvođača ili članova zajednice ako se radi o zajednici gospodarskih subjekata
	naziv i podaci (sjedište, OIB) investitora
	datum početka i završetka radova

	1.
	
	
	
	 
	

	2.
	
	
	
	
	

	3.
	
	
	
	
	


PRILOG 8. - IZJAVA O NEPOSTOJANJU OKOLNOSTI IZ ČLANKA 5K UREDBE (EU) BR. 833/2014 I NJEZINIH IZMJENA

IZJAVA O NEPOSTOJANJU OKOLNOSTI IZ ČLANKA 5K UREDBE (EU) BR. 833/2014 I NJEZINIH IZMJENA

Odlukom Vijeća Europske Unije 2022/578 o izmjeni Odluke 2014/512/ZVSP o mjerama ograničavanja s obzirom na djelovanja Rusije kojima se destabilizira stanje u Ukrajini – čl.1.h.

Link: https://eur-lex.europa.eu/legal-content/HR/TXT/?uri=uriserv%3AOJ.L_.2022.111.01.0070.01.HRV&toc=OJ%3AL%3A2022%3A111%3ATOC
Uredbom Vijeća Europske Unije 2022/576 o izmjeni Uredbe (EU) br. 833/2014 o mjerama ograničavanja s obzirom na djelovanja Rusije kojima se destabilizira stanje u Ukrajini – čl. 5.k.

Link: https://eur-lex.europa.eu/legal-content/HR/TXT/?uri=uriserv%3AOJ.L_.2022.111.01.0001.01.HRV&toc=OJ%3AL%3A2022%3A111%3ATOC
Uredbom Vijeća Europske Unije 2022/1269 o izmjeni Uredbe (EU) br. 833/2014 o mjerama ograničavanja s obzirom na djelovanja Rusije kojima se destabilizira stanje u Ukrajini – čl. 1. točka 15.

Link: https://eur-lex.europa.eu/legal-content/HR/TXT/PDF/?uri=CELEX:32022R1269&qid=1687941136686
Uredbom Vijeća Europske Unije 2023/1214 o izmjeni Uredbe (EU) br. 833/2014 o mjerama ograničavanja s obzirom na djelovanja Rusije kojima se destabilizira stanje u Ukrajini – čl. 1. točka 22.

Link: https://eur-lex.europa.eu/legal-content/HR/TXT/PDF/?uri=OJ:L:2023:159I:FULL
propisano je:

"Zabranjuje se dodjela bilo kojeg ugovora o javnoj nabavi ili ugovora o koncesiji koji su obuhvaćeni područjem primjene direktiva o javnoj nabavi, kao i članka 10. stavaka 1. i 3., članka 10. stavka 6. točaka od (a) do (e) i članka 10. stavaka 8., 9. i 10. te članaka 11., 12., 13. i 14. Direktive 2014/23/EU, članka 7. točaka od (a) do (d) i članka 8., članka 10. točaka od (b) do (f) te od (h) do (j) Direktive 2014/24/EU, članka 18., članka 21. točaka od (b) do (e) te od (g) do (i) i članaka 29. i 30. Direktive 2014/25/EU te članka 13. točaka od (a) do (d), od (f) do (h) i točke (j) Direktive 2009/81/EZ, sljedećim osobama, subjektima ili tijelima, ili nastavak izvršavanja bilo kojeg takvog ugovora sa sljedećim osobama, subjektima ili tijelima:
(a) ruskim državljaninom, fizičkom osobom s boravištem u Rusiji ili pravnom osobom, subjektom ili tijelom s poslovnim nastanom u Rusiji;

(b) pravnom osobom, subjektom ili tijelom u čijim vlasničkim pravima subjekt iz točke (a) ovog stavka izravno ili neizravno ima više od 50 % udjela; ili

(c) fizičkom ili pravnom osobom, subjektom ili tijelom koji djeluju za račun ili prema uputama subjekta iz točke (a) ili točke (b) ovog stavka,

uključujući, ako oni čine više od 10 % vrijednosti ugovora, podugovaratelje, dobavljače ili subjekte na čije se kapacitete oslanja u smislu direktiva o javnoj nabavi."

Ja _______________________, OIB: ______________, u svojstvu odgovorne osobe gospodarskog subjekta/ponuditelja __________, ___________, OIB: _________, izjavljujem pod materijalnom i kaznenom odgovornošću, da ne postoje navedene okolnosti iz članka 5k Uredbe (EU) br. 833/2014 i njezinih izmjena, propisane kao zapreka za dodjelu ugovora o javnoj nabavi ponuditelju/zajednici ponuditelja, vezano za ponudu čiji je sastavni dio ova izjava.

U _________, ___________ 2023.              
________________________

(ime i prezime ovlaštene osobe za zastupanje)
________________________

(potpis ovlaštene osobe za zastupanje)

